Azerbaijan | Nnipa ne Nsase\nKENKAN WƆ Afrikaans Albanian Amharic Arabic Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Sinhala Slovak Slovenian Spanish Swahili Swedish Tagalog Thai Tigrinya Tsonga Tswana Turkish Twi Ukrainian Xhosa Zulu\nNSASE NE NNIPA AHOROW\nAZERBAIJAN yɛ nkurow akɛse abiɛsa a ɛda Ɛpo Tuntum ne Caspia Po no Atɔe fam ntam no mu kɛse paa. Bɛyɛ mfeha apem a atwam ni no, Turkicfo mmusua pii tu bɛtenaa hɔ. Atubrafo yi suaa ɛhɔfo amammerɛ, na ɛhɔfo nso gyee Turkicfo no amammerɛ no bi toom. Enti, ɛnyɛ nwonwa sɛ Azerbaijanfo kasa ne Turkeyfo ne Turkmenfo kasa di nsɛ paa.\nAzerifo yi ho yɛ anika na wɔpɛ afoforo asɛm. Wɔbɔ abusua denneennen, na wɔboa wɔn ho wɔn ho wɔ mmere a ɛyɛ den mu.\nAzerifo ani gye nnwom ne anwensɛm ho. Sɛ wɔreto wɔn dwom bi a wɔfrɛ no mugam no a, odwontofo no kenkan Azerifo tete anwensɛm de di sanku a wɔrebɔ no akyi. Ɛsɛ sɛ nea ɔrebɔ mugam dwom no yɛ obi a onim ɛho atetesɛm yiye na otumi dannan mu.\nAzerbaijanfo yɛ nnipa a wɔpɛ tii paa\nAzerbaijanfo yɛ nnipa a wɔpɛ tii paa. Wɔde tii no gu gyirase a ɛyɛ fɛ mu na wɔde asikre atom, na ebia wɔde pistachios, ɔsonkoran, ne bobe aba abɔ so. Mmeae a wɔyɛ tii abu so wɔ nkurow nketewa nyinaa mpo mu.\nCaspia Po, a ɛwɔ ɔman no apuei fam no mu na apataa kɛse a wɔfrɛ no sturgeon no wɔ. Saa apataa a wɔfrɛ no beluga sturgeon yi betumi adi aboro mfe 100. Apataa yi mu kɛse paa a wɔayi pɛn no tenten yɛ mita 8.5, na ne mu duru yɛ kilogram 1,297! Apataa sturgeon yi som bo paa esiane ne nkesua a wɔhyɛ no nkyene (black caviar) tɔn nti.\nAzerifo pɛ nyamesom enti sɛ woka Onyankopɔn ho asɛm kyerɛ wɔn a, wɔn ani gye ho. Nnipa a wɔwɔ hɔ no mu dodow no ara yɛ Nkramofo. Ɔsom afoforo nso wɔ hɔ. Yehowa Adansefo a wɔwɔ hɔ nso bɛboro apem—wɔn mu pii yɛ Azerbaijanfo.\nYehowa Adansefo ne nnipa ɔpepem pii sua Bible no wɔ wiase afanan nyinaa, na wɔde Dɛn na Bible Kyerɛkyerɛ Ankasa? nhoma a wɔatintim wɔ kasa bɛboro 250 mu, a Azerbaijani nso ka ho na edi dwuma.\nEmu nnipa dodow: 9,000,000\nKasa a wɔka: Azerbaijani\nNneɛma a wɔtɔn wɔ amannɔne: Fango


Yeremia 31 | Intanɛt So Bible| Wiase Foforɔ Nkyerɛaseɛ\nIsraelfo a aka no bɛsan abɛtena wɔn asaase so (1-30)\nRahel resu ne mma (15)\nApam foforo (31-40)\n31 “Saa bere no,” Yehowa asɛm ni, “mɛyɛ Israel mmusua nyinaa Nyankopɔn, na wɔn nso ayɛ me man.”+ 2 Nea Yehowa aka ni: “Nnipa a sekan ankunkum wɔn no nyaa adom wɔ sare soBere a Israel nam kwan so rekɔ ne homebea no.” 3 Yehowa yii ne ho adi kyerɛɛ me wɔ akyirikyiri, na ɔkae sɛ: “Ɔdɔ a enni awiei na mede adɔ wo. Ɛno nti na mede ɔdɔ a enni huammɔ atwe wo aba me nkyɛn no.*+ 4 Mɛsan ama wo so asi hɔ ama woagyina bio.+ O Israel baabun, wobɛsan afa wo mpintin,Na woapue de anigye akɔsaw.*+ 5 Wobɛsan ayeyɛ bobe mfuw wɔ Samaria mmepɔw so,+Na adwumayɛfo no bedua na wɔadi so aba.+ 6 Na ɛda bi reba a awɛmfo a ɛwɔ Efraim mmepɔw so bɛteɛm sɛ: ‘Monsɔre, momma yɛmforo nkɔ Sion, na yɛnkɔ Yehowa, yɛn Nyankopɔn no nkyɛn.’”+ 7 Efisɛ nea Yehowa aka ni: “Momfa anigye nni ahurusi wɔ Yakob ho. Mommɔ ose efisɛ moadi kan wɔ amanaman no mu.+ Mommɔ no dawuru; munyi Onyankopɔn ayɛ, na monka sɛ,‘O Yehowa, gye wo man, Israelfo a aka no.’+ 8 Mede wɔn befi atifi fam asaase so asan aba.+ Mɛboaboa wɔn ano afi asaase ano akyirikyiri.+ Wɔn a wɔbɛka ho bi ne anifuraefo ne mmubuafo,+Apemfo ne wɔn a awo aka wɔn. Mɛboaboa wɔn nyinaa ano. Na wɔbɛsan aba ha sɛ asafo kɛse.+ 9 Osũ na wɔde bɛba,+ Medi wɔn anim bere a wɔresrɛ hwehwɛ adom. Mɛkyerɛ wɔn kwan akɔ asuten* ho;+Mede wɔn bɛfa ɔkwan a ɛda so so, na wɔrenhintiw. Efisɛ meyɛ Israel Agya, na Efraim yɛ m’abakan.”+ 10 Amanaman, muntie Yehowa asɛm,Na monka wɔ nsupɔw a ɛwɔ akyirikyiri no so sɛ:+ “Nea ɔbɔɔ Israel hwetee no, ɔbɛboaboa wɔn ano. Na ɔbɛhwɛ wɔn sɛnea oguanhwɛfo hwɛ ne nguan.+ 11 Efisɛ Yehowa begye Yakob,+Na obegye no* afi nea ne ho yɛ den sen no no nsam.+ 12 Wɔbɛba abɛbɔ ose wɔ Sion bepɔw so,+Na wɔadi Yehowa papayɛ* ho ahurusi,Hwiit* ne bobesa foforo+ ne ngo ho,Ɛne nguan mma ne anantwi ho.+ Wɔbɛyɛ* sɛ turo a anya nsu pii,+Na wɔrenyɛ hahaaha bio da.”+ 13 “Saa bere no, mmaabun de anigye bɛsaw,Mmerante ne nkwakoraa nso saa ara.+ Mɛma wɔn awerɛhow adan anigye.+ Mɛkyekye wɔn werɛ, na mɛma wɔadi ahurusi; wobefi wɔn awerɛhow no mu.+ 14 Na mɛma asɔfo no* aduan* adi amee,Na me papayɛ bebu so ama me man,”+ Yehowa asɛm ni. 15 “Nea Yehowa aka ni: ‘Wɔte nne bi wɔ Rama,+ awerɛhow su ne osu yayaayaw: Ɛyɛ Rahel na ɔresu ne mma mmarima.*+ Wɔkyekye ne werɛ wɔ ne mma mmarima no ho a, ɔmpene,Efisɛ wonni hɔ bio.’”+ 16 Nea Yehowa aka ni: “‘Gyae su na popa w’ani ase nisu,Efisɛ w’adwuma so akatua wɔ hɔ,’ Yehowa asɛm ni. ‘Wɔbɛsan afi ɔtamfo no asaase so aba.’+ 17 ‘Anidaso wɔ hɔ ma wo,’+ Yehowa asɛm ni. ‘Wo mma mmarima bɛsan aba wɔn asaase so bio.’”+ 18 “Mate paa sɛ Efraim redi abooboo sɛ,‘Woateɛ me so, na magye nteɛso no atomTe sɛ nantwi ba a wɔntetee no. San fa me bra, na mɛsan aba dodo,Efisɛ wone Yehowa me Nyankopɔn. 19 Na bere a mesan bae no, minyaa adwensakra;+Na bere a wɔma metee ase no, mede awerɛhow bɔɔ me srɛ ho. Mefɛree, na m’ani wui,+Efisɛ mesoaa me mmeranteberem animguase.’” 20 “Efraim nyɛ me ba a ɔsom bo ma me anaa? Ɔnyɛ me dɔba anaa?+ Mekasa tia no mpɛn pii mpo a, meda so kae no. Ɛno nti na me yam* hyehye me wɔ ne ho no.+ Nea ɛte biara, mehu no mmɔbɔ,” Yehowa asɛm ni.+ 21 “Fa nneɛma sisi ɔkwan no so fa hyɛ no nsow ma ɛmmoa wo,Na fa ahyɛnsode sisi hɔ.+ Hwɛ ɔkwantempɔn no yiye, ɔkwan a wobɛfa so no.+ San bra, O Israel ɔbaabun, san bra wo nkurow yi mu. 22 Ɔbabea kontomponi, wobɛkɔ ha akɔ ha akosi da bɛn? Efisɛ Yehowa abɔ ade foforo wɔ asaase so. Ɛne sɛ: Ɔbea bɛyere ne ho ahwehwɛ ɔbarima.” 23 Nea asafo Yehowa, Israel Nyankopɔn no aka ni: “Sɛ meboaboa wɔn a wɔakyere wɔn kɔ no ano a, wɔbɛsan aka asɛm yi bio wɔ Yuda asaase ne ne nkurow mu sɛ: ‘O trenee tenabea,+ bepɔw kronkron,+ Yehowa nhyira wo.’ 24 Na Yuda ne ne nkurow nyinaa bɛbom atena mu, akuafo ne wɔn a wɔhwɛ nguan nyinaa.+ 25 Na mɛma nea wabrɛ* ahome, na mahyɛ obiara* a wayɛ hahaaha ma.”+ 26 Ɛnna minyanee, na mibuee m’aniwa, na mihui sɛ mada ama me ho abae me. 27 “Hwɛ! Nna bi reba,” Yehowa asɛm ni, “na mɛma nnipa ne nyɛmmoa adɔɔso wɔ Israel fi ne Yuda fi.”*+ 28 “Na sɛnea mede m’ani sii wɔn so sɛ metu wɔn ase, na madwiriw wɔn agu, na mabubu wɔn, na masɛe wɔn ayɛ wɔn bɔne no,+ saa ara na mɛma m’ani aba wɔn so na mama wɔn so asi hɔ na madua wɔn,”+ Yehowa asɛm ni. 29 “Saa bere no, wɔrenka bio sɛ, ‘Agyanom adi bobebun,* na mma na wɔn se afem.’+ 30 Mmom obiara bɔne nti na obewu, na obiara a obedi bobebun no, ɔno ara na ne se bɛfem.” 31 “Hwɛ! Nna bi reba,” Yehowa asɛm ni, “na me ne Israel fi ne Yuda fi bɛyɛ apam foforo.+ 32 Ɛrenyɛ sɛ apam a me ne wɔn agyanom yɛe da a misusoo wɔn nsa dii wɔn anim fii Egypt asaase so no;+ ‘ɛwom sɛ na meyɛ wɔn wura* ankasa de, nanso wobuu m’apam so,’+ Yehowa asɛm ni.” 33 “Na eyi ne apam a me ne Israel fi bɛyɛ wɔ saa nna no akyi,” Yehowa asɛm ni. “Mede me mmara bɛhyɛ wɔn mu,+ na makyerɛw wɔ wɔn komam.+ Na mɛyɛ wɔn Nyankopɔn, na wɔn nso ayɛ me man.”+ 34 “Na obiara renkyerɛ ne yɔnko ne ne nua bio sɛ, ‘Munhu Yehowa!’+ Efisɛ wɔn nyinaa behu me, efi akumaa so kosi ɔkɛse so,”+ Yehowa asɛm ni. “Efisɛ mede wɔn mfomso bɛkyɛ wɔn, na wɔn bɔne nso, merenkae bio.”+ 35 Yehowa a ɔma owia hyerɛn awia,Nea wahyehyɛ mmara ama ɔsram ne nsoromma sɛ ɛnhyerɛn anadwo,Nea ɔkanyan ɛpo ma n’asorɔkye bu fa so,A ne din de asafo Yehowa no,+Nea waka ni: 36 “‘Esiane sɛ saa ahyɛde yi bɛyɛ adwuma daa nti,’ Yehowa asɛm ni,‘Israel asefo nso bɛkɔ so ayɛ ɔman wɔ m’anim daa.’”+ 37 Nea Yehowa aka ni: “‘Sɛ obi betumi asusuw ɔsoro, na wahwehwɛ asaase fapem a, ɛnde me nso mɛpo Israel asefo nyinaa, nea wɔayɛ nyinaa nti,’ Yehowa asɛm ni.”+ 38 “Hwɛ! Nna bi reba,” Yehowa asɛm ni, “na wɔbɛkyekye kurow no+ ama Yehowa afi Hananel Abantenten ho+ akosi Ntwea So Pon no ho.+ 39 Na susuhama+ no bepue akɔ tẽẽ akodu Gareb koko so, na adan akɔ Goa. 40 Na obon a wɔtow afunu ne nsõ* gu mu,* ne mfuw a egu mmepɔw so no nyinaa, de kosi Kidron Bon mu+ kosi Apɔnkɔ Pon ntwea so+ wɔ apuei fam no bɛyɛ ade kronkron ama Yehowa.+ Wɔrentutu ase, na wɔrennwiriw ngu bio da.”\n^ Anaa “Ɛno nti na makɔ so ada ɔdɔ a enni huammɔ adi akyerɛ wo no.”\n^ Anaa “Na woasaw sɛ wɔn a wɔresereserew.”\n^ Anaa “obeyi no.”\n^ Anaa “nneɛma pa.”\n^ Anaa “Wɔn kra bɛyɛ.”\n^ Anaa “asɔfo no akra.”\n^ Anaa “ne mma.”\n^ Nt., “me nsono mu.”\n^ Anaa “ɔkra a wabrɛ.”\n^ Anaa “na medua nnipa ne ayɛmmoa sɛ aba wɔ Israel fi ne Yuda fi.”\n^ Anaa “bobe a ɛmmeree.”\n^ Ebetumi nso akyerɛ, “wɔn kunu.”\n^ Anaa “asaasetraa a wɔtow afunu ne nsõ gu so.”


Ade Ankasa a Ɛde Anigye Ba\nƆwɛn-Aban—Nea Adesua Nsɛm Wom | September 1, 2004\nKENKAN WƆ Albanian Arabic Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Ga Georgian German Haitian Creole Hiligaynon Hungarian Igbo Iloko Indonesian Italian Japanese Korean Latvian Lithuanian Malagasy Malayalam Mizo Moore Myanmar Norwegian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Tswana Turkish Twi Ukrainian Urdu Venda Vietnamese\nOBIARA nni hɔ a onim ade ankasa a ɛde anigye ba sen “anigye Nyankopɔn” Yehowa, ne Yesu Kristo, “Obirɛmpɔn koro pɛ a ɔwɔ anigye” no. (1 Timoteo 1:11; 6:15, NW) Ɛno nti, ɛnyɛ nwonwa sɛ Onyankopɔn Asɛm Bible no mu na yehu ade ankasa a ɛde nhyira anaa anigye ba no.—Adiyisɛm 1:3; 22:7.\nYesu kyerɛkyerɛɛ nea ɛde anigye ba mu wɔ ne Bepɔw so Asɛnka a wonim no yiye no mu. Ɔkae sɛ: “Anigye ne wɔn a” (1) wonim wɔn honhom fam ahiade, (2) wodi awerɛhow, (3) wodwo, (4) trenee ho kɔm ne sukɔm de wɔn, (5) wɔyɛ mmɔborohunufo, (6) wɔn koma mu tew, (7) wɔpɛ asomdwoe, (8) trenee nti wɔtaa wɔn, ne afei (9) ne nti wɔbɔ wɔn ahohora na wɔtaa wɔn.—Mateo 5:3-11, NW. *\nSo Yesu Nsɛm no Yɛ Nokware?\nEhia sɛ yɛkyerɛkyerɛ nokwasɛm a ɛwɔ nea Yesu kae no mu kakra. Hena na ɔbɛka sɛ ɛnyɛ nokware sɛ onipa a odwo, ɔyɛ mmɔborohunufo, ɔpɛ asomdwoe na ne koma mu tew nni anigye nsen obufufafo, ntɔkwapɛfo, ne otirimɔdenfo?\nNanso, ebia ɛbɛyɛ yɛn nwonwa sɛ yɛbɛte sɛ wɔka sɛ wɔn a trenee ho kɔm ne sukɔm de wɔn anaa wɔn a wodi awerɛhow no wɔ anigye. Saafo no te nneɛma a ɛrekɔ so wɔ wiase no ase. ‘Wosi apini di akyide a wɔreyɛ’ wɔ yɛn bere yi so no ho ‘awerɛhow.’ (Hesekiel 9:4) Nea wohu no mma wonnya anigye. Nanso sɛ wobesua hu sɛ Onyankopɔn ayɛ nhyehyɛe sɛ ɔde asetra a trenee wom bɛba asase so na wadi wɔn a wɔhyɛ wɔn so asɛm ama wɔn a, wɔn ani gye mmoroso.—Yesaia 11:4.\nTrenee a ankorankoro bi dɔ no nso ma wodi awerɛhow wɔ nea ɛyɛ papa a wontumi nyɛ bere nyinaa no ho. Enti, yebetumi aka sɛ wonim wɔn honhom fam ahiade. Saa nnipa no wɔ ɔpɛ sɛ wɔbɛhwehwɛ akwankyerɛ afi Onyankopɔn nkyɛn efisɛ wohu sɛ ɔno nkutoo na obetumi aboa nnipa ma wɔadi wɔn mmerɛwyɛ so.—Mmebusɛm 16:3, 9; 20:24.\nWɔn a wodi awerɛhow, wɔn a trenee ho kɔm ne sukɔm de wɔn, ne wɔn a wonim wɔn honhom fam ahiade no nim hia a ehia sɛ wɔne Ɔbɔadeɛ no nya abusuabɔ pa. Sɛnea sɛ asomdwoe wɔ yɛne afoforo ntam a ɛma yenya anigye no, saa ara nso na sɛ yɛne Onyankopɔn nya abusuabɔ pa a ɛma yenya anigye mmoroso. Yiw, yebetumi aka sɛ wɔn a wɔdɔ trenee ampa ara na wɔwɔ ɔpɛ sɛ wobegye Onyankopɔn akwankyerɛ atom no wɔ anigye ankasa.\nNanso, ebia ɛbɛyɛ den ama wo sɛ wubegye adi sɛ obi a wɔtaa no na wɔbɔ no ahohora ani betumi agye. Esiane sɛ Yesu na ɔkaa asɛm yi nti, ɛsɛ sɛ ɛyɛ nokware. Ɛnde, ɛsɛ sɛ yɛte ne nsɛm no ase dɛn?\nWɔtaa Wɔn Nanso Wɔwɔ Anigye—Ɛbɛyɛ Dɛn Ayɛ Yiye?\nHyɛ no nsow sɛ Yesu anka sɛ ɔtaa ne ahohorabɔ ankasa de anigye ba. Nea ɔkae ne sɛ: “Anigye ne wɔn a trenee nti wɔtaa wɔn, . . . sɛ me nti nkurɔfo bɔ mo ahohora na wɔtaa mo.” (Mateo 5:10, 11, NW) Enti sɛ wɔbɔ obi ahohora esiane sɛ ɔyɛ Kristo kyidifo, na ɔbɔ ne bra ma ɛne nnyinasosɛm a ɛteɛ a ɛwɔ Yesu nkyerɛkyerɛ mu hyia nti a, ɛno na ahohora a wɔbɔ no no bɛma wanya anigye.\nEyi da adi wɔ nea ɛtoo tete Kristofo no mu. Yudafo asɛnnibea kɛse a na wɔfrɛ no Sanhedrin no mufo ‘frɛɛ asomafo no bae, na wɔhwee wɔn hyɛɛ wɔn sɛ wɔnnkasa Yesu din mu, na wogyaa wɔn.’ Asomafo no yɛɛ wɔn ade dɛn? ‘Wɔde anigye fii baguafo no anim hɔ kɔe sɛ wɔabu wɔn sɛ wɔsɛ sɛ ne din nti wɔbɔ wɔn ahohora. Na wɔannyae Yesu Kristo ho asɛmpa no ka ne kyerɛkyerɛ asɔrefi ne afi mu da biara.’—Asomafo no Nnwuma 5:40-42; 13:50-52.\nƆsomafo Petro nso ma yenya ntease foforo wɔ abusuabɔ a ahohorabɔ ne anigye wɔ ho. Ɔkyerɛwee sɛ: “Sɛ Kristo din nti wɔbɔ mo ahohora a, ɛyɛ anigye ma mo, efisɛ anuonyam honhom, Nyankopɔn honhom ankasa, wɔ mo so.” (1 Petro 4:14, NW) Yiw, ɛwom sɛ amanehunu a ɛte saa nyɛ dɛ de, nanso sɛ obi hu amane esiane sɛ ɔyɛ Kristoni a ɔyɛ ade a ɛteɛ nti a, nim a onim sɛ saa amanehunu no ma onya Onyankopɔn honhon kronkron no ma n’ani gye. Ɔkwan bɛn so na Onyankopɔn honhom kronkron no ma yenya anigye?\nHonam Nnwuma Anaa Honhom Aba?\nƐyɛ wɔn a wotie Onyankopɔn sɛ sodifo no nkutoo na Onyankopɔn de ne honhom no ma wɔn. (Asomafo no Nnwuma 5:32) Yehowa mfa ne honhom no mma wɔn a wɔyɛ “honam nnwuma no.” Saa nnwuma no ne “aguamammɔ, efi, ahohwi, abosonsom, aduto, ɔtan, akayɛ, ahoɔyaw, abufuw, atutuw, kunsunkunsun, mpaapaemu, nitan, asabow, agobɔne ne nea ɛtete saa.” (Galatifo 5:19-21) Ɛyɛ nokware sɛ “honam nnwuma no” abu so wɔ nnɛ wiase yi mu. Nanso wɔn a wɔde wɔn ho hyem no nnya anigye ankasa a ɛtra hɔ daa. Mmom no, wɔn a wɔyɛ saa nneɛma no sɛe wɔne wɔn abusuafo, wɔn nnamfo ne wɔn amannifo ntam abusuabɔ. Afei nso, Onyankopɔn Asɛm no ka sɛ wɔn a “wɔyɛ saa nneɛma yi rennya Onyankopɔn ahenni.”\nNea ɛne eyi bɔ abira no, Onyankopɔn de ne honhom no ma wɔn a wɔsow “honhom aba” no. Saa aba no ne “ɔdɔ, anigye, asomdwoe, abodwokyɛre, ayamye, papayɛ, gyidi, odwo, anidahɔ, [ahosodi, NW].” (Galatifo 5:22, 23) Sɛ yɛda saa su yi adi a, ɛma asomdwoe bɛda yɛne afoforo ne Onyankopɔn ntam, na ɛno ma yenya anigye ankasa. (Hwɛ adaka no.) Nea ehia paa no, sɛ yɛda ɔdɔ, ayamye, papayɛ, ne su pa afoforo adi a, yɛsɔ Yehowa ani na ɛma yenya anidaso a ɛyɛ anigye sɛ yebenya daa nkwa wɔ Onyankopɔn wiase foforo a trenee wom no mu.\nAnigye Mma Ara Kwa\nBere a Wolfgang ne Brigitte, awarefo bi a wɔwɔ Germany fii ase suaa Bible no anibere so no, na wɔwɔ honam fam nneɛma a nkurɔfo te nka sɛ ɛde anigye ba no pii. Ná wonnyinyinii pii, na na wɔwɔ ahoɔden nso. Ná wɔhyɛ ntade a ne bo yɛ den, na wɔte fie a ɛyɛ fɛ yiye mu, na na wɔwɔ wɔn ankasa adwuma a ɛkɔ yiye paa. Ná wɔde wɔn bere mu fã kɛse no ara hwehwɛ honam fam nneɛma foforo, nanso ɛno amma wɔannya anigye a edi mũ. Bere kɔɔ so no, Wolfgang ne Brigitte sii gyinae titiriw bi. Wofii ase de bere pii ne wɔn ahoɔden yɛɛ Onyankopɔn som adwuma, na wɔhwehwɛɛ akwan a wɔbɛfa so abɛn Yehowa yiye. Ankyɛ na gyinae a wosii no maa wɔsesaa wɔn suban, na ɛno maa wogyaee akɛsesɛm bɛsom sɛ daa akwampaefo, anaa bere nyinaa Ahenni asɛmpakafo. Ɛnnɛ, wɔsom sɛ atuhoamafo wɔ Yehowa Adansefo dwumadibea a ɛwɔ Germany no. Bio nso, wɔresua Asiafo kasa bi na ama wɔatumi aboa ahɔho a wɔwɔ hɔ ma wɔasua nokware a ɛwɔ Onyankopɔn Asɛm Bible no mu.\nSo saa awarefo yi anya anigye ankasa? Wolfgang ka sɛ: “Efi bere a yɛde yɛn ho hyɛɛ Onyankopɔn som adwuma mu denneennen no, yɛanya anigye ne akomatɔyam paa. Yehowa a yefi koma nyinaa mu som no no nso ama yɛn aware asɔ paa. Ɛwom sɛ na yɛwɔ anigye wɔ yɛn aware mu de, nanso na obiara di asɛyɛde ne nneɛma a n’ani gye ho ho dwuma ma enti na yenni botae koro. Seesei, yɛde biakoyɛ redi botae koro ho dwuma.”\nDɛn na Ɛde Anigye Ba?\nSɛ yɛbɛbɔ no mua a: Kwati “honam nnwuma no” na sow Onyankopɔn “honhom aba” no. Sɛ obi benya anigye a, ɛsɛ sɛ onya ɔpɛ sɛ ɔne Onyankopɔn benya abusuabɔ a emu yɛ den. Obi a ɔbɔ mmɔden sɛ ɔbɛyɛ saa no benya anigye a Yesu kaa ho asɛm no.\nEnti nka da sɛ wone anigye abɔ nsianho. Ɛwom, ebetumi aba sɛ saa bere yi wunni ahoɔden papa anaa worehyia ɔhaw wɔ w’aware mu. Ebia woannya yafunu annwo ba anaa mpo ɛyɛ den ma wo sɛ wubenya adwuma pa ayɛ. Ebetumi aba sɛ ɛnnɛ wo bɔtɔ mu nyɛ dɛ sɛ kan no. Sɛ saa na ɛte mpo a, nya koma, mpa abaw! Onyankopɔn Ahenni beyi saa ɔhaw yi ne nea ɛtete saa ɔhaha pii afi hɔ. Nokwasɛm ne sɛ, ɛrenkyɛ Yehowa Nyankopɔn bɛma bɔhyɛ a odwontofo no kaa ho asɛm yi abam: “W’ahenni yɛ daa ahenni . . . Wubue wo nsam, na woma ateasefo nyinaa nya nea wɔpɛ di mee.” (Dwom 145:13, 16) Sɛnea Yehowa asomfo ɔpepem pii a wɔwɔ wiase nyinaa betumi adi ho adanse no, Yehowa bɔhyɛ a ahotoso wom yi a wobɛma atra w’adwene mu no bɛma woanya anigye nnɛ.—Adiyisɛm 21:3.\n^ nky. 3 Wɔde Hela asɛmfua ma·kaʹri·oi na efi nsɛm a Yesu kae no mu biara ase. Sɛ́ anka New World Translation ne Bible nkyerɛase afoforo te sɛ The Jerusalem Bible ne Today’s English Version bɛkyerɛ ase “nhyira” sɛnea Bible nkyerɛase bi yɛ no, wɔde asɛm a edi mũ, “anigye,” na edi dwuma.\n[Adaka/Mfonini wɔ kratafa 6]\nNneɛma a Ɛde Anigye Ba\nƆdɔ a wobɛda no adi no bɛma afoforo nso adɔ wo.\nAsomdwoe boa wo na ɔhaw ansɔre wɔ wo ne afoforo abusuabɔ mu.\nAbodwokyɛre ma wunya anigye wɔ sɔhwɛ mpo mu.\nAyamye ma afoforo bɛn wo.\nPapayɛ ma afoforo boa wo bere a wuhia mmoa.\nGyidi bɛma woanya awerɛhyem sɛ Onyankopɔn befi ɔdɔ mu akyerɛ wo kwan.\nOdwo bɛma woanya abotɔyam.\nAhosodi mma wonyɛ mfomso pii.\n[Mfonini ahorow wɔ kratafa 7]\nSɛ wubenya anigye a, ɛsɛ sɛ wudi wo honhom fam ahiade ho dwuma\nShare Share Ade Ankasa a Ɛde Anigye Ba\nw04 9/1 kr. 4-7\nAnigye a Wɔrehwehwɛ\nMomfa “Nokoro” Nhyɛ Onyankopɔn Anuonyam\nHwɛ Yiye Wɔ “Ananafo Nne” Ho\nAfɔre A Yɛayi Yɛn Yam Abɔ Ama Yɛanya Abotɔyam Ne Anigye\nAgyapade Bɛn na Ɛsɛ sɛ Wode Gyaw Wo Mma?\nWɔakae “Amanehunufo a Wɔnkae Wɔn” No\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM September 1, 2004\nShare Share ƆWƐN-ABAN—NEA ADESUA NSƐM WOM September 1, 2004\nƆWƐN-ABAN—NEA ADESUA NSƐM WOM September 1, 2004


Nhoma A Ɛda Onyankopɔn Ho Nimdeɛ Adi\nNimdeɛ A Ɛde Kɔ Daa Nkwa Mu\nKENKAN WƆ Albanian Amharic Armenian (West) Chitonga Croatian Czech Danish Dutch English Finnish French German Greenlandic Haitian Creole Hungarian Italian Korean Latvian Lithuanian Luganda Malagasy Norwegian Persian Polish Portuguese Punjabi Rarotongan Romanian Russian Samoan Slovak Slovenian Sranantongo Tatar Tiv Twi Ukrainian Vietnamese Yoruba\n1, 2. Dɛn nti na yehia yɛn Bɔfo no akwankyerɛ?\nNTEASE wom sɛ yɛn Bɔfo a ɔwɔ ɔdɔ no de nhoma a nkyerɛkyerɛ ne akwankyerɛ wom bɛma adesamma. Na wunnye ntom sɛ adesamma hia akwankyerɛ?\n2 Bɛboro mfe 2,500 ni no, odiyifo ne abakɔsɛm kyerɛwfo bi kyerɛwee sɛ: “Enni ɔbarima nsam, sɛnea ɔnam a obetutu n’anammɔn.” (Yeremia 10:23) Ɛnnɛ, nokware a saa asɛm no yɛ no da adi kɛse sen bere biara! Enti, abakɔsɛm kyerɛwfo William H. McNeill ka sɛ: “Ɛkame ayɛ sɛ onipa suahu wɔ okyinsoromma yi so ayɛ ɔhaw ahorow a ɛba toatoa so ne nnipa nhyehyɛe a wɔde asi hɔ a ɛyɛ basaa bere nyinaa.”\n3, 4. (a) Ɔkwan bɛn so na ɛsɛ sɛ yesua Bible no? (b) Yɛbɛyɛ dɛn afi Bible no mu nhwehwɛmu ase?\n3 Bible no ma yenya akwankyerɛ a nyansa wom a yehia nyinaa. Nokwarem no, nnipa pii ho dwiriw wɔn bere a edi kan a wɔhwehwɛ Bible no mu no. Ɛyɛ nhoma kɛse, na ɛnyɛ mmerɛw sɛ wɔbɛte n’afã horow bi ase. Nanso sɛ wɔde mmara krataa bi a ɛkyerɛ nea ɛsɛ sɛ woyɛ na ama wo nsa aka agyapade a ɛsom bo bi ma wo a, worennye bere nhwehwɛ mu yiye? Sɛ wuhu sɛ ɛyɛ den ma wo sɛ wobɛte krataa no afã horow bi ase a, ebia wobɛhwehwɛ mmoa afi obi a ne ho akokwaw wɔ nneɛma a ɛtete saa mu hɔ. Dɛn nti na womfa su a ɛte saa ara nhwehwɛ Bible no mu? (Asomafo no Nnwuma 17:11) Pii wom sen honam fam agyapade. Sɛnea yehui wɔ ti a edi eyi anim mu no, Onyankopɔn ho nimdeɛ betumi ama yɛanya daa nkwa.\n4 Ma yɛnhwehwɛ nhoma a ɛda Onyankopɔn ho nimdeɛ adi no mu. Yebedi kan aka Bible no ho nsɛntitiriw tiawa. Afei yebesusuw nea enti a nnipa animdefo pii gye di sɛ ɛyɛ Onyankopɔn Asɛm a efi honhom mu no ho.\nNEA ƐWƆ BIBLE NO MU\n5. (a) Dɛn na ɛwɔ Hebri Kyerɛwnsɛm no mu? (b) Dɛn na ɛwɔ Hela Kyerɛwnsɛm no mu?\n5 Bible no kura nhoma 66 a ɛwɔ afã horow abien, a wɔtaa frɛ no Apam Dedaw ne Apam Foforo. Wɔde Hebri titiriw na ɛkyerɛw Bible no mu nhoma 39, na wɔde Hela na ɛkyerɛw 27. Hebri Kyerɛwnsɛm no a efi Genesis kosi Malaki no ka adebɔ ne adesamma abakɔsɛm mu mfe 3,500 a edi kan no ho asɛm. Sɛ yɛhwehwɛ Bible no fã yi mu a, yesua sɛnea Onyankopɔn ne Israelfo dii—fi bere a wɔyɛɛ wɔn ɔman wɔ afeha a ɛto so 16 A.Y.B. mu kosi afeha a ɛto so 5 A.Y.B. mu no. * Hela Kyerɛwnsɛm no a nhoma a ɛne Mateo kosi Adiyisɛm wom no de adwene si Yesu Kristo ne n’asuafo nkyerɛkyerɛ ne wɔn dwumadi ahorow wɔ afeha a edi kan Y.B. no mu so.\n6. Dɛn nti na ɛsɛ sɛ yesua Bible mũ no nyinaa?\n6 Ebinom kyerɛ sɛ “Apam Dedaw” no wɔ hɔ ma Yudafo, na “Apam Foforo” no wɔ hɔ ma Kristofo. Nanso sɛnea 2 Timoteo 3:16 kyerɛ no, “Kyerɛw nyinaa fi Nyankopɔn home mu.” Enti, sɛ wubesua Kyerɛwnsɛm no ma afata a, ɛsɛ sɛ wusua Bible mũ no nyinaa ka ho. Nokwarem no, Bible no afã horow abien no ma ɔfã biara di mũ na emu nsɛm hyia ma enya asɛmti biako.\n7. Dɛn ne Bible no asɛmti?\n7 Ebia woakɔ asɔre mfe pii na woate sɛ wɔkenkan Bible no afã horow bi den. Anaasɛ ebia w’ankasa woakenkan emu nsɛm bi. Wunim sɛ Bible no kura asɛmti biako fi Genesis kosi Adiyisɛm? Yiw, asɛmti koro no ara da adi wɔ Bible no nyinaa mu. Dɛn ne saa asɛmti no? Ɛyɛ hokwan a Onyankopɔn wɔ sɛ odi adesamma so tumi a wɔsan ho ne n’atirimpɔw a ɔdɔ wom a ɔnam n’Ahenni no so bɛma abam no. Akyiri yi, yebehu sɛnea Onyankopɔn bɛma atirimpɔw yi abam.\n8. Dɛn na Bible da no adi wɔ Onyankopɔn nipasu ho?\n8 Wɔ Onyankopɔn atirimpɔw ho asɛm a Bible no ka akyi no, ɛda ne nipasu adi. Sɛ nhwɛso no, yehu fi Bible no mu sɛ Onyankopɔn wɔ nkate ne sɛ nea yɛpaw ho asɛm hia no. (Dwom 78:40, 41; Mmebusɛm 27:11; Hesekiel 33:11) Dwom 103:8-14 ka sɛ Onyankopɔn yɛ “mmɔborohunufo ne ɔdomfo . . . ne bo kyɛ fuw, na n’adɔe dɔɔso.” Ɔwɔ ayam hyehye ma yɛn, na ɔkae sɛ ‘wɔde dɔte kɛkɛ na ɛnwenee yɛn’ na yewu a, yɛsan kɔ mu. (Genesis 2:7; 3:19) Su horow a ɛyɛ nwonwa ara a ɔda no adi! Ɛnyɛ Onyankopɔn a wopɛ sɛ wosom no ni?\n9. Ɔkwan bɛn so na Bible ma yehu Onyankopɔn gyinapɛn ahorow pefee, na ɔkwan bɛn so na yebetumi anya nimdeɛ a ɛte saa no so mfaso?\n9 Bible no ma yehu Onyankopɔn gyinapɛn ahorow pefee. Ɛtɔ mmere bi a wɔka eyinom ho asɛm sɛ mmara. Nanso, mpɛn pii no ɛda adi wɔ nnyinasosɛm ahorow a wɔnam nhwɛsode ahorow so kyerɛkyerɛ mu. Onyankopɔn ma wɔkyerɛw tete Israelfo abakɔsɛm mu nsɛm bi too hɔ na yɛanya mu mfaso. Saa kyerɛwtohɔ ahorow a ɛka nsɛm pefee yi kyerɛ nea ɛba bere a nkurɔfo yɛ ade ma ɛne Onyankopɔn atirimpɔw hyia, ne awerɛhosɛm a efi mu ba bere a wɔn ankasa yɛ nea wɔpɛ no. (1 Ahene 5:4; 11:4-6; 2 Beresosɛm 15:8-15) Akyinnye biara nni ho sɛ saa asetram nsɛm a esisii ankasa no a yɛbɛkenkan no bɛka yɛn koma. Sɛ yɛbɔ mmɔden yɛ nsɛm a esisii a wɔakyerɛw ato hɔ no ho mfonini wɔ yɛn adwenem a, yebetumi afa no sɛ yɛte sɛ nnipa a wɔka wɔn ho asɛm no. Yɛnam saayɛ so betumi anya nhwɛso pa so mfaso na yɛakwati asiane ahorow a esum nnebɔneyɛfo afiri no. Nanso, ɛho hia sɛ yebua asemmisa a ɛho hia yi: Yɛbɛyɛ dɛn atumi agye adi sɛ nea yɛkenkan wɔ Bible mu no fi Onyankopɔn home mu ampa?\nWUBETUMI DE WO HO ATO BIBLE NO SO?\n10. (a) Dɛn nti na ebinom te nka sɛ Bible no mu nsɛm atwam? (b) Dɛn na 2 Timoteo 3:16, 17 ka wɔ Bible no ho kyerɛ yɛn?\n10 Ebia woahyɛ no nsow sɛ nhoma pii a ɛde afotu ma no mu nsɛm twam wɔ mfe kakraa bi mu. Na Bible no nso ɛ? Akyɛ yiye, na emu nsɛm a etwa to a wɔkyerɛwee no adi bɛyɛ mfe 2,000. Enti ebinom te nka sɛ yentumi mfa nni dwuma wɔ yɛn nnɛ bere yi mu. Nanso sɛ Bible no fi Onyankopɔn home mu a, ɛsɛ sɛ wotumi de n’afotu di dwuma bere nyinaa a sɛnea akyɛ yiye no mfa ho. Ɛsɛ sɛ Kyerɛwnsɛm no kɔ so yɛ nea “eye ma ɔkyerɛkyerɛ, ntɛnyi, nteɛso ne trenee mu yɛn. Na Onyankopɔn nipa ayɛ pɛ a wɔasiesie no koraa ama nnwuma pa nyinaa.”—2 Timoteo 3:16, 17.\n11-13. Dɛn nti na yebetumi aka sɛ Bible no so wɔ mfaso wɔ yɛn bere yi mu?\n11 Nhwehwɛmu a emu dɔ da no adi sɛ wotumi de Bible mu nnyinasosɛm di dwuma nnɛ te sɛ bere a wodii kan kyerɛwee no. Sɛ nhwɛso no, ɛdefa nnipa nyinaa ho no, Bible no da ntease kɛse a ɛfa adesamma awo ntoatoaso biara ho adi. Yebetumi ahu eyi ntɛm ara wɔ Yesu Bepɔw so Asɛnka a ɛwɔ Mateo nhoma, atiri 5 kosi 7 no mu. Indiafo kannifo Mohandas K. Gandhi a wafi mu no ani gyee asɛm yi ho araa ma wɔkyerɛ sɛ ɔka kyerɛɛ Britania aban panyin bi sɛ: “Sɛ wo man ne me de yi bɛbom agye nkyerɛkyerɛ a Kristo de mae wɔ Bepɔw so Asɛnka yi mu atom a, anka ɛnyɛ yɛn aman no haw ahorow nko na yebetumi adi ho dwuma na mmom wiase nyinaa de nso.”\n12 Ɛnyɛ nwonwa sɛ nkurɔfo ani gye Yesu nkyerɛkyerɛ ho! Wɔ Bepɔw so Asɛnka no mu no, ɔkyerɛɛ yɛn sɛnea yebenya anigye ankasa. Ɔkyerɛkyerɛɛ sɛnea ɛsɛ sɛ yesiesie yɛne afoforo ntam akasakasa mu. Yesu de ɔkwan a wɔfa so bɔ mpae ho akwankyerɛ mae. Ɔdaa su a nyansa wom sen biara a ɛsɛ sɛ yenya wɔ honam fam ahiade ahorow ho adi, na ɔde Mmara Pa a ɛbɛma yɛne afoforo anya abusuabɔ pa no mae. Nsɛm a ɔkae wɔ ɔkasa yi mu no bi nso ne sɛnea yebehu ɔsom mu nsisi ne sɛnea yebenya daakye a ahotɔ wom.\n13 Bible no ka nea ɛsɛ sɛ yɛyɛ ne nea ɛsɛ sɛ yɛkwati na ama yɛn asetra ayɛ papa ho asɛm pefee kyerɛ yɛn wɔ Bepɔw so Asɛnka no ne afei emu nsɛm a aka no nyinaa mu. N’afotu so wɔ mfaso araa ma ɛkaa ɔkyerɛkyerɛfo bi ma ɔkae sɛ: “Ɛwom sɛ meyɛ ntoaso sukuufo fotufo a mikura bachelor ne master abodin wɔ nhomasua mu, na makenkan adwene ho akwahosan ne adwene ho nimdeɛ ho nhoma pii de, nanso mihui sɛ Bible afotu a ɛfa nneɛma bi te sɛ aware a ɛsɔ, mmofrabɔnesɛm anosiw ne sɛnea wobenya nnamfo na wɔn adamfofa no atra hɔ ho no sen biribiara a makenkan anaa masua wɔ kɔlege no koraa.” Wɔ mfaso a ɛwɔ Bible no so ne dwuma a wotumi de di bere nyinaa akyi no, yebetumi de yɛn ho ato so.\nƐYƐ NOKWARE NA YETUMI DE YƐN HO TO SO\n14. Dɛn na ɛkyerɛ sɛ Bible no ka nyansahu mu nokware?\n14 Ɛwom sɛ Bible no nyɛ nyansahu nhoma de, nanso nyansahu ho nsɛm a ɛka no yɛ nokware. Sɛ nhwɛso no, bere a na nnipa dodow no ara gye di sɛ asase yɛ tratraa no, odiyifo Yesaia kaa ho asɛm sɛ ɛyɛ “kontonkron” (Hebri, chugh, a adwene a ekura ne “kurukuruwa”). (Yesaia 40:22) Nnipa pii annye nsusuwii a ɛne sɛ asase no yɛ kurukuruwa no antom kosii mfe mpempem pii wɔ Yesaia nna no akyi. Bio nso, Hiob 26:7—wɔkyerɛwee bɛboro mfe 3,000 ni—ka sɛ Onyankopɔn de “asase sɛn nea biribi nni.” Bible ho ɔdenimfo bi ka sɛ: “Nea ɛyɛe a Hiob huu nokwasɛm a ɛne sɛ asase nsɛn hwee so wɔ ahunmu, a nsoromma ho nimdeɛ akyerɛ sɛ ɛyɛ nokware no yɛ asɛm a ɛyɛ den sɛ wɔn a wɔka sɛ Kyerɛw Kronkron no mfi honhom mu no bebua.”\n15. Ɔkwan bɛn so na sɛnea wɔkaa Bible mu nsɛm no hyɛ ahotoso a obi wɔ wom no mu den?\n15 Sɛnea wɔka nsɛm a yehu wɔ Bible mu no nso hyɛ ahotoso a yɛwɔ wɔ nhoma a akyɛ yiye yi mu no mu den. Esiane sɛ Bible no nte sɛ anansesɛm nti, ɛde nsɛm a esisii a ɛka no bata nnipa ne mmere pɔtee bi ho. (1 Ahene 14:25; Yesaia 36:1; Luka 3:1, 2) Na bere a ɛkame ayɛ sɛ tete abakɔsɛm akyerɛwfo guguu wɔn sodifo nkonimdi ahorow mu dodo na wɔkatakataa wɔn nkogudi ne mfomso ahorow so bere nyinaa no, Bible akyerɛwfo no kaa nokware—faa wɔn ankasa bɔne ahorow a anibere wom mpo ho.—Numeri 20:7-13; 2 Samuel 12:7-14; 24:10.\n16. Adanse a ɛsen biara bɛn na ɛkyerɛ sɛ Bible no fi Onyankopɔn home mu?\n16 Nkɔmhyɛ a anya mmamu de adanse a edi mu ma sɛ Bible no fi Onyankopɔn home mu. Nkɔmhyɛ pii a anya mmamu pɛpɛɛpɛ wɔ Bible no mu. Ɛda adi sɛ nnipa kɛkɛ rentumi mma eyi mma saa. Ɛnde, dɛn na ɛhyɛ nkɔmhyɛ ahorow yi akyi? Bible no ankasa ka sɛ “[nkɔmhyɛ] bi amfa nnipa pɛ so amma pɛn, na Onyankopɔn nnipa kronkron no, sɛnea honhom kronkron no,” anaasɛ Onyankopɔn adeyɛ tumi, “de wɔn rekɔ no na wɔkasae.” (2 Petro 1:21) Susuw nhwɛso ahorow bi ho.\n17. Nkɔmhyɛ ahorow bɛn na ɛkaa Babilon asehwe ho asɛm siei, na ɔkwan bɛn so na eyinom nyaa mmamu?\n17 Babilon asehwe. Yesaia ne Yeremia nyinaa hyɛɛ Babilon a Mediafo ne Persiafo bedi so nkonim ho nkɔm. Nea ɛyɛ nwonwa ne sɛ wɔkyerɛw asɛm yi ho nkɔm a Yesaia hyɛe no too hɔ bere a na Babilon tumi adu ne mpɔmpɔn so, bɛyɛ mfe 200 ansa na wɔresɛe no! Seesei nkɔmhyɛ afã horow a edidi so yi wɔ abakɔsɛm kyerɛwtohɔ mu: Eufrate Asubɔnten no a wɔnam ne nsu a wɔdan koguu ɔtare bi a wotui mu so ma ɛyowee (Yesaia 44:27; Yeremia 50:38); Babilon asubɔnten apon ano a wɔanwɛn no yiye (Yesaia 45:1); ne ɛso nkonim a sodifo bi a wɔfrɛ no Kores dii.—Yesaia 44:28.\n18. Ɔkwan bɛn so na “Hela hene” sɔre ne n’asehwe maa Bible nkɔmhyɛ nyaa mmamu?\n18 “Hela hene” sɔre ne n’asehwe. Wɔ anisoadehu mu no, Daniel hui sɛ ɔpapo bi sii odwennini bi, na obubuu ne mmɛn abien. Afei, ɔpapo no abɛn kɛse no bui, na mmɛn anan fifi sii ananmu. (Daniel 8:1-8) Wɔkyerɛkyerɛɛ mu kyerɛɛ Daniel sɛ: “Odwennini a wuhuu no a ɔwɔ mmɛn abien no ne Media ne Persia ahene; na ɔpapo a ɔyɛ kekã no ne Hela hene; na abɛn kɛse a ɛwɔ n’ani ntam no ne ɔhene a odi kan; na nea ebui a anan fifii sii ananmu no, ahenni anan bɛsɔre ɔman no mu, nso ennu kan de no ahoɔden.” (Daniel 8:20-22) Sɛnea nkɔmhyɛ yi kyerɛe no, bɛyɛ mfeha abien akyi no, “Hela hene,” Aleksanda Ɔkɛseɛ tuu Medo-Persia Ahemman a na ɛyɛ mmɛn abien no gui. Aleksanda wui wɔ 323 A.Y.B. mu, na awiei koraa no n’asraafo mpanyin baanan bedii n’ade. Nanso, ahenni a ɛbaa akyiri yi biara nni hɔ a na ne tumi te sɛ Aleksanda ahemman no.\n19. Nkɔmhyɛ ahorow bɛn na Yesu Kristo ma enyaa mmamu?\n19 Yesu Kristo asetra. Nkɔmhyɛ bebree a Yesu awo, ne som adwuma, ne wu, ne ne wusɔre ma enyaa mmamu wɔ Hebri Kyerɛwnsɛm no mu. Sɛ nhwɛso no, Mika ka siei bɛboro mfe 700 sɛ wɔbɛwo Mesia anaa Kristo no wɔ Betlehem. (Mika 5:2; Luka 2:4-7) Yesaia a ɔtraa ase wɔ Mika bere so no hyɛɛ nkɔm sɛ wɔbɛbɔ Mesia no na wɔatete ntasu agu no so. (Yesaia 50:6; Mateo 26:67) Sakaria ka siei mfe ahanum sɛ wobeyi Mesia no ama de agye nnwetɛbona 30. (Sakaria 11:12; Mateo 26:15) Dawid kaa Yesu a ɔne Mesia no wu ho nsɛm siei bɛboro mfe apem. (Dwom 22:7, 8, 18; Mateo 27:35, 39-43) Na Daniel nkɔmhyɛ no dii kan kyerɛɛ bere a Mesia no bepue ne bere tenten a ɔde bɛyɛ ne som adwuma ne bere a obewu no bɛyɛ mfeha anum ansa na ɛrebam. (Daniel 9:24-27) Eyi yɛ nkɔmhyɛ ahorow a enyaa mmamu wɔ Yesu Kristo so ho nhwɛso kakraa bi pɛ. Sɛ wokenkan ne ho nsɛm pii akyiri yi a, wubenya so mfaso.\n20. Ɛsɛ sɛ Bible kyerɛwtohɔ a edi mũ a ɛfa nkɔmhyɛ a anya mmamu ho no ma yenya ahotoso bɛn?\n20 Bible mu nkɔmhyɛ afoforo pii a akyɛ no anya mmamu dedaw. Ebia wubebisa sɛ, ‘Na eyi ka m’asetra dɛn?’ Sɛ obi de mfe pii aka nokware akyerɛ wo a, wubefiti prɛko pɛ agye biribi foforo a ɔka kyerɛ wo ho kyim? Dabi! Onyankopɔn aka nokware wɔ Bible no mu nyinaa. Ɛnsɛ sɛ eyi hyɛ ahotoso a wowɔ wɔ Bible bɔhyɛ ahorow te sɛ asase so paradise a ɛreba ho nkɔmhyɛ ahorow no mu den? Nokwarem no, yebetumi anya ahotoso te sɛ Paulo, Yesu afeha a edi kan no mu asuafo no mu biako, a ɔkyerɛwee sɛ ‘Onyankopɔn nni atoro’ no. (Tito 1:2) Afei nso, sɛ yɛkenkan Kyerɛwnsɛm no na yɛde n’afotu di dwuma a, na yɛreda nyansa a nnipa ankasa ntumi nnya adi, efisɛ Bible no ne nhoma a ɛda Onyankopɔn ho nimdeɛ a ɛma daa nkwa no adi.\n‘NYA AKƆNNƆ’ WƆ ONYANKOPƆN HO NIMDEƐ HO\n21. Sɛ ɛte sɛ nea nneɛma bi a wusua fi Bible mu no ma wo ho dwiriw wo a, dɛn na ɛsɛ sɛ woyɛ?\n21 Bere a wusua Bible no, ebia wubesua nneɛma a ɛyɛ soronko wɔ nea wɔakyerɛkyerɛ wo dedaw no ho. Ebia wubehu mpo sɛ ɔsom mu amanne ahorow a w’ani gye ho no bi nsɔ Onyankopɔn ani. Wubehu sɛ Onyankopɔn wɔ papa ne bɔne ho gyinapɛn a ɛkorɔn sen nea abu so wɔ wiase a ɛma biribiara ho kwan yi mu no. Ebia eyi bɛma wo ho adwiriw wo mfiase no. Nanso nya boasetɔ! Hwehwɛ Kyerɛwnsɛm no mu yiye na woanya Onyankopɔn ho nimdeɛ. Hu sɛ ebetumi aba sɛ Bible mu afotu betumi ahwehwɛ sɛ woyɛ nsakrae bi wɔ wo nsusuwii ne nneyɛe mu.\n22. Dɛn nti na woresua Bible no, na ɔkwan bɛn na wubetumi afa so aboa afoforo ma wɔate eyi ase?\n22 Ebia nnamfo ne abusuafo a wɔwɔ wo ho adwempa bɛsɔre atia Bible no a wusua no, nanso Yesu kae sɛ: “Obiara a ɔbɛbɔ me din nnipa anim no, me nso mɛbɔ ne din m’agya a ɔwɔ soro no anim; na obiara a ɔbɛpa me nnipa anim no, me nso mɛpa no m’agya a ɔwɔ soro no anim.” (Mateo 10:32, 33) Ebia ebinom besuro sɛ wode wo ho rekɔhyɛ sum ase kuw bi mu anaa wobɛyɛ katee. Nanso, nokwarem no, mmɔden kɛkɛ na worebɔ sɛ wubenya Onyankopɔn ne ne nokware no ho nimdeɛ a edi mu. (1 Timoteo 2:3, 4) Nea ɛbɛyɛ na woaboa afoforo ma wɔate eyi ase no, da ntease adi, wo ne wɔn nnnye akyinnye bere a woreka nea woresua no ho asɛm akyerɛ wɔn no. (Filipifo 4:5) Kae sɛ ‘wonya’ nnipa pii a “ɔkasa nni mu” bere a wohu adanse a ɛkyerɛ sɛ nnipa nya Bible mu nimdeɛ so mfaso ankasa no.—1 Petro 3:1, 2.\n23. Wobɛyɛ dɛn atumi ‘anya akɔnnɔ’ wɔ Onyankopɔn ho nimdeɛ ho?\n23 Bible no hyɛ yɛn nkuran sɛ: ‘Munnya asɛm nufusu kronkron no ho akɔnnɔ sɛ nkokoaa.’ (1 Petro 2:2) Akokoaa nkwa gyina aduan a efi ne maame hɔ so, na ɔhyɛ sɛ ɔmfa saa ahiade no mma no. Saa ara nso na nimdeɛ a efi Onyankopɔn hɔ no na ɛwowaw yɛn. ‘Nya’ n’Asɛm no ho ‘akɔnnɔ’ denam w’adesua no a wobɛtoa so no so. Nokwarem no, fa yɛ wo botae sɛ wobɛkenkan Bible no da biara. (Dwom 1:1-3) Eyi bɛma woanya nhyira pii, efisɛ Dwom 19:11 ka Onyankopɔn mmara ahorow ho asɛm sɛ: “Ɛsodi mu wɔ akatua pii.”\n^ nky. 5 A.Y.B. kyerɛ “ansa na Yɛn Bere Yi Ba,” na ɛteɛ sen A.K. (“Ansa na Kristo Reba”). Y.B. kyerɛ “Yɛn Bere Yi,” nea wɔtaa frɛ no A.D. a wɔde gyina hɔ ma anno Domini a ɛkyerɛ “wɔ yɛn Awurade afe no mu.”\nAkwan bɛn so na Bible da nsow wɔ nhoma afoforo nyinaa ho?\nDɛn nti na wubetumi de wo ho ato Bible no so?\nDɛn na ɛma wuhu sɛ Bible no yɛ Onyankopɔn Asɛm a efi honhom mu?\n[Kratafa 14 adaka]\nFA WO BIBLE DI DWUMA YIYE\nƐnsɛ sɛ ɛyɛ den sɛ wubehu Bible ho nsɛm. Hwɛ faako a wɔahyehyɛ Bible mu nhoma no din no sua sɛnea wɔahyehyɛ nhoma no nnidiso nnidiso ne faako a ɛwowɔ. Bible mu nhoma ahorow no wɔ atiri ne nkyekyem a ɛma ɛyɛ mmerɛw sɛ wubebue ahwɛ. Wɔde emu a wɔakyekyɛ ayɛ no atiri no kaa ho wɔ afeha a ɛto so 13 mu, na ɛda adi sɛ afeha a ɛto so 16 no mu Franseni nhomatintimfo bi na ɔkyekyɛɛ Hela Kyerɛwnsɛm no mu yɛɛ no nkyekyem sɛnea ɛte nnɛ no. Bible mũ a edii kan nyaa atiri ne nkyekyem nɔma no yɛ Franse kasa mu nkyerɛase bi a wotintimii wɔ 1553 mu.\nSɛ wɔbɔ kyerɛw nsɛm din wɔ nhoma yi mu a, nɔma a edi kan no kyerɛ ne ti na nea edi so no kyerɛ nkyekyem. Sɛ nhwɛso no, “Mmebusɛm 2:5” kyerɛ Mmebusɛm nhoma no, ti 2, nkyekyem 5. Sɛ wubue kyerɛw nsɛm a wɔabobɔ din no hwɛ a, ɛrenkyɛ na woate nka sɛ ɛyɛ mmerɛw sɛ wubehu Bible kyerɛw nsɛm.\nƆkwan pa a ɛsen biara a wobɛfa so ahu Bible no mu nsɛm ne sɛ wobɛkenkan da biara. Mfiase no, ebia eyi bɛyɛ te sɛ nea ɛyɛ den. Nanso sɛ wugyina ne tenten so kenkan atiri abiɛsa kosi anum da biara a, wobɛkenkan Bible mũ no nyinaa awie wɔ afe biako mu. Dɛn nti na wumfi ase nnɛ?\n[Kratafa 19 adaka]\nBIBLE NO—NHOMA A ƐDA NSOW\n• Bible no “fi Nyankopɔn home mu.” (2 Timoteo 3:16) Ɛwom sɛ nnipa na wɔkyerɛw nsɛm no de, nanso Onyankopɔn na ɔkyerɛɛ wɔn nsusuwii kwan, ma enti Bible no yɛ “Onyankopɔn asɛm” ankasa.—1 Tesalonikafo 2:13.\n• Akyerɛwfo bɛyɛ 40 a wɔn asetra mu nsɛm gu ahorow na wɔde bɛboro mfeha 16 kyerɛw Bible no. Nanso, Bible mũ no nyinaa mu nsɛm hyia, efi ne mfiase kosi awiei.\n• Bible no agyina akyinnyegye a emu yɛ den ano sen nhoma foforo biara. Wɔ Mfinimfini Mfe no mu no, wɔhyew nnipa pii wɔ dua ho esiane Kyerɛwnsɛm no a na wɔwɔ bi kɛkɛ nti.\n• Bible no ne nhoma a wɔatɔ sen biara wɔ wiase. Wɔakyerɛ ne nyinaa anaa ne fã bi ase akɔ kasa horow bɛboro 2,000 mu. Wɔatintim ɔpepepem pii, na ɛkame ayɛ sɛ ebi wɔ asase so baabiara.\n• Wɔkyerɛw Bible no fã a akyɛ sen biara no wɔ afeha a ɛto so 16 A.Y.B. mu. Wɔkyerɛwee ansa na Hindufo Rig-Veda (wowiei bɛyɛ 1300 A.Y.B.), anaasɛ Buddhafo “Canon of the Three Baskets” (afeha a ɛto so anum A.Y.B.), anaasɛ Nkramofo Koran (afeha a ɛto so ason Y.B.), ne Shinto Nihongi (720 Y.B.) nso reba.\n[Mfonini nkutoo na ɛwɔ kratafa 20]\nShare Share Nhoma A Ɛda Onyankopɔn Ho Nimdeɛ Adi\nkl ti 2 kr. 12-22\nWubetumi Anya Daakye A Ɛyɛ Anigye!\nHena Ne Nokware Nyankopɔn No?\nYesu Kristo—Onyankopɔn Ho Nimdeɛ Safe\nHenanom Som Na Onyankopɔn Gye Tom?\nDɛn Nti Na Yenyinyin Na Yewuwu?\nNea Onyankopɔn Ayɛ A Ɔde Begye Adesamma\nDɛn Na Ɛba Yɛn Adɔfo A Wɔawuwu No So?\nOnyankopɔn Ahenni Di Tumi\nNna A Edi Akyiri No Ni!\nKo Tia Ahonhommɔne Dɔm\nNea Enti A Onyamesom Pa A Wɔde Tra Ase De Anigye Ba\nHena Tumi Na Ɛsɛ Sɛ Wugye Tom?\nAbusua A Ɛhyɛ Onyankopɔn Anuonyam A Wobɛhyehyɛ\nSɛnea Wubetumi Abɛn Onyankopɔn\nHwehwɛ Ahobammɔ Wɔ Onyankopɔn Nkurɔfo Mu\nFa Yɛ Wo Botae Sɛ Wobɛsom Onyankopɔn Daa\nBere A Onyankopɔn Ho Nimdeɛ Yɛ Asase So Ma\nText Baabi a wubetumi atwe nneɛma akenkan Nimdeɛ A Ɛde Kɔ Daa Nkwa Mu\nShare Share Nimdeɛ A Ɛde Kɔ Daa Nkwa Mu


Mommra mma yɛnto dwom wɔ anigyeɛ so mma Awurade;\nmomma yɛmmɔ ose mma yɛn nkwagyeɛ Botan no.\nna yɛmfa ahosɛpɛ nnwom mma no so.\nƐfiri sɛ, Awurade yɛ Onyankopɔn kɛseɛ,\nɔhenkɛseɛ wɔ anyame nyinaa so.\nna mmepɔ mpampam wɔ no.\nƐpo wɔ no. Ɔno na ɔbɔeɛ,\nna ne nsa na ɛnwonoo asase kesee no.\nMommra mma yɛnkoto nsom no.\nMomma yɛmmu nkotodwe wɔ Awurade yɛn Yɛfoɔ no anim!\nƆyɛ yɛn Onyankopɔn;\nyɛyɛ nʼadidibea nnipa,\nne nnwankuo a ɔhwɛ wɔn so.\nƐnnɛ, sɛ mote ne nne a,


Забур 116 CARS - Nnwom 116 ASCB\n2Потому что велика милость Вечного к нам\n1Medɔ Awurade ɛfiri sɛ, ɔtee me nne.\nƆtee me mmɔborɔhunu su.\n2Esiane sɛ ɔbrɛɛ nʼaso maa me enti,\nmɛfrɛ no wɔ ɛberɛ a mete ase yi.\n3Owuo nhoma kyekyeree me,\nɛda ho ahometeɛ baa me so,\nɔhaw ne awerɛhoɔ hyɛɛ me so.\n4Afei mebɔɔ Awurade din kaa sɛ,\n“Ao Awurade, gye me nkwa!”\n5Awurade yɛ ɔdomfoɔ ne ɔteneneeni;\nayamhyehyeɛ ahyɛ yɛn Onyankopɔn ma.\n6Awurade bɔ ɔwɛmfoɔ ho ban;\nɛberɛ a mewɔ ahohiahia mu no, ɔgyee me.\n7Nya abotɔyam bio, Ao me kra,\nɛfiri sɛ Awurade ne wo adi no yie.\n8Na wo, Ao Awurade, woagye me kra afiri owuo mu;\nwoamma mʼani amporo nisuo,\nna woamma me nan ansunti,\n9sɛ mɛnante Awurade anim\nwɔ ateasefoɔ asase so.\n10Megye diiɛ; ɛno enti mekaa sɛ,\n“Mewɔ ahohia kɛseɛ mu.”\n11Na mʼabasamtuo mu, mekaa sɛ,\n“Nnipa nyinaa yɛ atorofoɔ.”\n12Ɛdeɛn na mɛtumi de atua Awurade ka\nwɔ ne papa a wayɛ ama me nyinaa?\n13Mɛma nkwagyeɛ kuruwa no so\nna mabɔ Awurade din.\n14Mɛdi ɛbɔ a mahyɛ Awurade no nyinaa so\nwɔ ne nkurɔfoɔ nyinaa anim.\nyɛ aboɔden wɔ Awurade ani so.\n16Ao Awurade, ampa ara meyɛ wo ɔsomfoɔ;\nmeyɛ wo ɔsomfoɔ, wʼafenaa babarima;\nwayi me afiri me mpɔkyerɛ mu.\n17Mɛbɔ aseda afɔdeɛ ama wo\n18Mɛdi me bɔ a mahyɛ Awurade no so\nwɔ ne nkurɔfoɔ nyinaa anim,\n19wɔ adihɔ a ɛwɔ Awurade fie\nwɔ wo mfimfini, Ao Yerusalem.\nASCB : Nnwom 116


ዕዝራ 4 NASV – Ɛsra 4 AKCB | Biblica\nዕዝራ 4 NASV – Ɛsra 4 AKCB\nAtamfo Sɔre Tia Asɔredan No Asiesie\n1Yuda ne Benyamin4.1 Na Benyaminfo yɛ Samariafo. atamfo no tee sɛ wɔn a wotwaa wɔn asu no resiesie Awurade, Israel Nyankopɔn, asɔredan no. 2Enti wɔkɔɔ Serubabel ne ntuanofo no a wɔaka no nkyɛn, na wɔkae se, “Momma yɛne mo nsi, efisɛ yɛsom mo Nyankopɔn sɛnea mosom no no. Efi bere a Asiriahene Esarhadon de yɛn baa ha yi, yɛabɔ afɔre ama no.”\n3Na Serubabel, Yesua ne Israel ntuanofo bi buae se, “Munni kyɛfa wɔ saa dwuma yi di mu, efisɛ yɛne mo nni hwee yɛ. Yɛn nko ara na yebesi Awurade, Israel Nyankopɔn, asɔredan no sɛnea Persiahene Kores ahyɛ yɛn no.”\n4Na ɔmanfo no pɛɛ sɛ wobu Yudafo no aba mu na wohunahunaa wɔn wɔ adwuma no yɛ ho. 5Wɔhyɛɛ ananmusifo bi afono mu sɛ wɔnhaw wɔn na wɔnsɛe wɔn botae no. Eyi kɔɔ so wɔ Persiahene Kores ahenni nyinaa mu kosii bere a Persiahene Dario bedii ahengua no.\n6Bere a Ahasweros dii ade mfe kakraa bi akyi no, Yudafo atamfo kyerɛw no krataa, bɔɔ kwaadu tiaa Yuda ne Yerusalem.\n7Na ɛno akyi no mpo, Persiahene Artasasta bere so no, Yuda atamfo a Bislam, Mitredat ne Tabeel di anim, kyerɛw krataa wɔ Arameike kasa mu kɔmaa Artasasta, na wɔkyerɛɛ ase kyerɛɛ ɔhene no.\n8Amrado Rehum ne Simsai a ɔyɛ asennii kyerɛwfo kyerɛw krataa kɔkyerɛɛ ɔhene Artasasta sɛnea ɔman Yerusalem mu te.\n9Wokyiaa ɔhene no ma ɛkɔtoo wɔn a wɔne wɔn bɔ, atemmufo ne ɔman no mu ntuanofo, Tarpela manfo, Persiafo, Babelfo ne Elamfo. 10Wɔsan kyiaa nnipa a wɔaka no a ɔkɛse ne otitiriw Asurbanipa atwa wɔn asu, de wɔn akogu Samaria ne nsase a atwa hɔ ahyia wɔ asu Eufrate atɔe fam no so no.\n11Eyi yɛ krataa a wɔde kɔmaa no no nsɛso:\nEfi wʼasomfo a wɔwɔ asu Eufrate agya no nkyɛn de kɔma Artasasta:\n12Yɛrebɔ wo amanneɛ sɛ, Yudafo a wofi Babilonia baa Yerusalem ha no resiesie atuatewfo ne abɔnefo kurow no. Wɔato afasu no fapem dedaw, na ɛrenkyɛ na wɔawie.\n13Na yɛpɛ sɛ wote sɛ, sɛ wosiesie kurow yi ne nʼafasu no wie a, ɛremmoa wo koraa, efisɛ Yudafo no rentua wɔn tow ne aguade biara mma wo. 14Esiane sɛ yɛyɛ wʼasomfo nokwafo nti, yɛmpɛ sɛ wʼanim begu ase wɔ saa kwan yi so nti na yɛrebɔ wo saa amanneɛ yi. 15Yɛpɛ sɛ wohwehwɛ wʼagyanom nkrataa mu, hu sɛnea saa kurow yi yɛɛ atuatew kurow tete no. Nokware ni, wɔsɛee no, esiane abakɔsɛm tenten a ɛda hɔ sɛ wɔsɔre tiaa ahemfo ne aman a wɔpɛe sɛ wodi wɔn so no nti. 16Yɛpae mu ka se, sɛ wosiesie kurow yi na wowie nʼafasu no a, wobɛhwere asu Eufrate agya asase no.\n17Artasasta mmuae ni:\nMede krataa yi kɔma amrado Rehum, asennii kyerɛwfo Simsai ne wɔn mfɛfo a wɔte Samaria ne wɔn a wɔwɔ asu Eufrate agya no nyinaa.\n18Mikyia mo nyinaa. Krataa a mokyerɛwee no, wɔakyerɛ ase, akenkan akyerɛ me. 19Mahyɛ sɛ wɔnkɔyɛ nkrataa mu mpɛnsɛnpɛnsɛnmu, na mahu sɛ, ampa ara, mmere bi a atwa mu no, na Yerusalem yɛ atuatewman a etiaa ahemfo bebree a na abantugu yɛ ade a wɔyɛ daa wɔ hɔ. 20Ahemfo atumfo a adi ade wɔ Yerusalem ne asu Eufrate agya no nyinaa agye tow ne aguade bebree. 21Ɛno nti, hyɛ na saa nnipa yi nnyae wɔn adwuma. Ɛnsɛ sɛ wosiesie kurow no, gye sɛ mema ho kwan. 22Monntwentwɛn so koraa, efisɛ ɛnsɛ sɛ yɛma asɛm no gye nsam.\n23Bere a wɔkenkan saa krataa a efi ɔhene Artasasta nkyɛn kyerɛɛ Rehum, Simsai ne wɔn mfɛfo no, wɔyɛɛ ntɛm kɔɔ Yerusalem kɔhyɛɛ Yudafo no ma wogyaee adansi no.\n24Wogyaee Onyankopɔn asɔredan a ɛwɔ Yerusalem no ho adwumayɛ, wɔ nea adu hɔ ara, kosii Persiahene Dario ahenni afe a ɛto so abien no so.\nAKCB : Ɛsra 4


Awerɛhodi Bere: Wudi Awerɛhow a Ɛyɛ Bɔne Anaa?\nKENKAN WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Betsimisaraka (Southern) Bicol Bislama Bulgarian Cakchiquel (Central) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lhukonzo Lingala Lithuanian Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mizo Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngangela Nias Norwegian Nyungwe Nzema Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Tswana Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nƆyare bi abɔ wo pɛn? Ebia ankyɛ koraa na wo ho tɔɔ wo, enti ɛho asɛm afi wo tirim. Nanso sɛ wo biribi wu na woredi awerɛhow a, ɛno de ɛnyɛ ɛnnɛ ne ɔkyena asɛm. Nhoma bi a Dr. Alan Wolfelt kyerɛwee mu no, ɔkae sɛ: “Awerɛhodi de, ‘entumi mfi hɔ korakora,’” nanso “sɛ bere pii twam na nkurɔfo nso kyekye wo werɛ a, w’awerɛhow no so bɛtew.”—Healing a Spouse’s Grieving Heart.\nWo de, yɛnhwɛ nea agya panyin Abraham yɛe bere a ne yere wui no. Bible ka sɛ: “Abraham fii ase gyam Sara na osuu no.” (New World Translation, 2013 Edition) Asɛm “fii ase” a wɔde dii dwuma wɔ ha no betumi akyerɛ sɛ ɛnyɛ da koro na Abraham dii Sara wu no ho awerɛhow; ɛbɛyɛ sɛ ɛkyɛe. * Yakob nso, bere a ne mma no daadaa no ma onyaa adwene sɛ aboa bi akyere Yosef awe no, odii awerɛhow “nna pii,” na obiara antumi ankyekye ne werɛ. Mfe pii twaam, nanso Yosef wu no amfi Yakob tirim.—Genesis 23:2; 37:34, 35; 42:36; 45:28.\nAbraham yere Sara wui no, osuu no\nSɛ wo biribi awu ama ayɛ wo yaw paa a, wubehu sɛ nea yɛreka yi yɛ nokware. Ma yentie nnipa mmienu bi anom asɛm.\n“Me kunu Robert nyaa kar akwanhyia wui July 9, 2008. Anɔpa biara sɛ me kunu rebɛkɔ adwuma a, yɛpɛ biribi di a na yɛayɛ yɛn ho atuu afew yɛn ho ano. Afei ɔka kyerɛ me sɛ ɔdɔ me, na me nso meka sɛ medɔ no. Da a owui no mpo, yɛyɛɛ saa ansa na ɔrefi fie. Me kunu wu no ayɛ me yaw paa; mfe nsia atwam, nanso meda so ara di ho yaw wɔ me mu. Minnye nni sɛ me werɛ befi Rob da.”—Gail; wadi mfe 60.\n“Me yere wui no bɛyɛ mfe 18 ni, nanso meda so ara kae no, na midi ne wu no ho awerɛhow. Sɛ menam na m’ani bɔ biribi a ɛyɛ fɛ so a, na makae me yere. Ɛba saa a, nea meka ara ne sɛ, ‘Ah me dɔfo wɔ he, ɔmmɛhwɛ!’”—Etienne; wadi mfe 84.\nWei nyinaa ma yehu sɛ, sɛ wo biribi wu na wudi ho yaw kyɛ a, ne kwan so a. Sɛ ade tɔ yɛn ani a, ɛsono sɛnea obiara di ho awerɛhow, enti sɛnea obi yɛ ne de no, ɛnsɛ sɛ yɛkasa tia. Afei ɛkɔba sɛ yedi awerɛhow ma ɛyɛ sɛ nea aboro so a, ɛnsɛ sɛ yɛte nka sɛ yɛayɛ bɔne. Ɛnde sɛ woredi awerɛhow a, wobɛyɛ dɛn anya awerɛkyekye?\n^ nky. 4 Sɛ wokenkan asɛm a wɔato din “Suasua Wɔn Gyidi” a ɛwɔ Ɔwɛn-Aban yi mu no a, wubehu sɛ Abraham ba Isak nso, bere a ne maame Sara wui no, odii awerɛhow kyɛe. Mfe mmiɛnsa twaam, nanso na ɔda so ara di awerɛhow.—Genesis 24:67.\nAwerɛkyekyesɛm pii wɔ Bible mu a aboa nnipa bebree.


Abigail—“Nhyira Nka Wo Nyansa”\nKENKAN WƆ Afrikaans Albanian Amharic Amis Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nDAWID a ɔtenaa ase tete Israel no na ɔkaa saa asɛm no. Ɔkaa saa de kamfoo ɔbea bi a ohyiaa no. Ná yɛfrɛ ɔbea no Abigail. Dɛn na ɛmaa Dawid kamfoo no, na dɛn na yebetumi asua afi nea Abigail yɛe no mu?\nBere a Dawid reguan afi Ɔhene Saul anim no na ohyiaa ɔbea warefo yi. Ná Abigail kunu Nabal yɛ ɔdefo a ɔwɔ nguan pii. Ná ɔde wɔn kɔ adidi wɔ bepɔw so, baabi a ɛwɔ Yuda anafo fam. Dawid ne ne mmarima no yɛe “sɛ ɔfasu” maa Nabal nguan ne ne nguanhwɛfo no. Akyiri yi, Dawid somaa ne mmerante sɛ wɔnkɔsrɛ Nabal sɛ, aduan a ne “nsa bɛka biara” ɔmma wɔn bi. (1 Sam. 25:8, 15, 16) Sɛ yɛhwɛ sɛnea na Dawid ne ne mmarima no abɔ Nabal agyapade ho ban a, na Dawid adesrɛ no nyɛ biribi a ɛboro so.\nNá Nabal din ne ne honam sɛ, efisɛ ne din no kyerɛ “Ogyimfo” anaa “Ɔkwasea.” Bere a ɔtee Dawid adesrɛ no, ɔteɛteɛɛm guu Dawid mmarima no so yeyaw wɔn, na wamma wɔn hwee. Enti Dawid siesiee ne ho sɛ ɔrekɔkyerɛ Nabal nyansa. Nabal nkwaseasɛm nti, na ɔne ne fiefo behu amane.—1 Sam. 25:2-13, 21, 22.\nAbigail de n’ani too fam hui sɛ, nea Dawid de ahopere abɔ ne tirim sɛ ɔbɛyɛ no de asɛnkɛse bɛba. Enti Abigail de akokoduru yɛɛ ho biribi. Ɔkasa kyerɛɛ Dawid obu so. Ɔsrɛɛ no sɛ ɔnhwɛ na wanyɛ biribi a ɛbɛsɛe ɔne Yehowa ntam. Afei ɔmaa Dawid a na ɔbɛyɛ ɔhene a odi hɔ ne ne mmarima no aduan pii. Dawid nso gye toom sɛ ɛnyɛ Yehowa na ɔsomaa Abigail baa ne nkyɛn a, anka ɔbɛyɛ biribi ama wadi fɔ wɔ Onyankopɔn anim. Dawid ka kyerɛɛ Abigail sɛ: “Nhyira nka wo nyansa, na nhyira nka wo sɛ woayi me afi mogya ho afɔdi mu.”—1 Sam. 25:18, 19, 23-35.\nNneɛma pa a Dawid yɛ maa Nabal nyinaa, wankyerɛ ho anisɔ. Sɛ yɛhwɛ nea Nabal yɛe no a, yetumi hu sɛ ɛnsɛ sɛ yesuasua no da. Bio nso, sɛ yehu sɛ ɔhaw bi rebobɔ ba a, ɛsɛ sɛ yɛyɛ nea yebetumi de siw ano. Asɛm a odwontofo no ka kyerɛɛ Onyankopɔn no, yɛn nso yebetumi aka bi. Ɔkae sɛ: ‘Kyerɛkyerɛ me nyansa ne nimdeɛ.’—Dw. 119:66.\nAfoforo betumi ahu sɛnea yɛyɛ yɛn ade nyansam no. Sɛ wɔka ho asɛm oo, wɔanka oo, wɔn nso betumi ate nka sɛ Dawid. Ɔkae sɛ: “Nhyira nka wo nyansa.”\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM June 2017\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM June 2017


Skɔlahyip a wɔde ma kwa - Wikimania 2012 in Washington, D.C.\nSkɔlahyip a wɔde ma kwa\nMfe 2012 Wikimania Nhyehyeε\nWashington, DC mfonini\nWɔ ebinom fam no, wobetua wɔn akwantu no ho ka nyinaa ama wɔn kwa. Nanso afoforo de, wobetua fa bi na onii no nso atua fa bi na ama woatumi akɔ Wikimania 2012 a εreba no.\nWɔn a wobetua akwantu no ho ka nyinaa no benya ne kɔ ne ne ba mu kyεfa, baabi a wɔbεda, ne akwantu nkrataa no nyinaa kwa a wontua hwee\nWɔn a wobetua εka no fa bi ama wɔn no, sika dodow a dwumadi kuw yi de bεma wɔn yε €300 a wɔde bεte wɔn akwantu ka so.\n1 Dwumadi no botae ahorow\n2 Mεyε dεn anya saa mmoa yi?\n3 Sεnea wɔahyehyε no\n3.1 Skolahyip Ahorow\n4 Nea wɔgyina so paw, 2012 mu\n4.1 Ahokeka wɔ Wikimedia mu “(50%)”\n4.2 Dwumadi wɔ mmeae afoforo a εnka Wikimedia ho‘’(15%)’’\n4.3 Wo Daakye atirimpɔw a εfa Wikimedia ho\n5 Skɔlahyip Afanan Ahorow\n7 Kyerεw wo din\nDwumadi no botae ahorow\nSε Wikimania 2012 bεyε amanaman ntam nhyiam kεse a ebedi mu.\nSε wɔbεboa Wikimedia dwumadi ne nhyehyeε ahorow sε ebεkɔ so denam afoforo a wobεhyε wɔn nkuran ma woanya mu kyεfa.\nSε wɔbεma nhyiam no ayε nea εyε anigye esiane nnipa a wofi aman ahorow ne kasa ahorow mu na behyiam aboa Wikimedia kuw no.\nMεyε dεn anya saa mmoa yi?\nSo wopε sε wohu anaa wohyia wɔn a woanya Wikimania Dwumadi yi mu kyεfa pεn no anaa?\nSε wopε sε wohu na wosua wɔn a woanya mu kyεfa no pεn no a, wobetumi ahyia wɔn mu bi a wonyaa hokwan kɔɔ bi afe a etwam no. ‘’’application form’’’.\n‘’’W ɔn a wofata’’’ (Wɔn a wɔbetumi afata ma wɔako saa nhyiam kεse yi bi): Obi biara a onya kyεfa wɔ Wikimedia a εwɔ internεt yi so dwumadi ahorow mu nyinaa tumi nya hokwan kɔ bi. Baabi a wote wɔ wiase yi mu fa baabiara nfa ho. Sε woboa denam wo nimdeε so, sε wokyerεw kɔmputa so dwumadi ahorow, anaa woboa ma sukuu ho nneεma kɔ so no nso betumi anya mu kyεfa.\n‘’’Sεnea Wɔpaw nnipa’’’: Sε wokyerεw sε wopε sε wokɔ bi a, kuw ketewa bi a wɔfrε wɔn Scholarship review committee, bεhwehwεm. Εno nti wɔde wo botae ne nea wopε sε woyε ma wiase nyinaa kuw yi bεtoto wɔn ankasa botae ahorow ho na sε εne no bɔ anan ɔkwan bi so a, wobetumi afa wo. Hwε “Scholarship Selection” a εwɔ ase ha no.\nKan ho nsεm mua no fa Wikimania 2012 no ho wɔ FAQ page.\nSεnea wɔahyehyε no\nWɔbɛkyekyɛ WMF skolahyip no ama wɔn a wofi wiase afanan nyinaa no wɔ ɔkwan yi so:\nAfrica ɔha mu nkyem du (10%)\nAsia & Pacific ɔha mu nkyem aduasa (30%)\nCIS ɔha mu nkyem du (10%)\nNorth America ɔha mu nkyem du (10%)\nSouth/Latin America ɔha mu nkyem aduonu (20%)\nWiase nkyekyem no a International Telecommunications Union (ITU) ayε no na wogyina kyekyεε mu yi.\nSaa ahwehwε de koro yi a edidi so yi na wɔbεhwehwε afi obiara a ɔbεhyehyε ne akwanmisa krataa no. Nanso wobegyina baabi a onii no te (kɔntinεnt ko a ofi so) na woasusuw ho apaw wɔn.\n’’’Skolahyip no nyinaa’’’ no bεfa akwantu no kɔ, adan a wobetena mu, ne akwantu no ho nkrataa nyinaa.\n’’’Skolahyip no fa bi’’’ no de, Wikimani betua Euro 300 ma wode atew wo akwantu ho ka ahorow so.\nAhwehwεde abien yi ara na wobεhwehwε afi wɔn a wode wɔn nkrataa bεba nyinaa ho. Wɔ wo skolahyip krataa no so no, yεsrε wo, kyerε sε wopε sε wotua ho ka nyinaa anaasε wopε sε wotua fa na Wikimania nso tua ka no fa. Esiane sε nyε sε yεrehwehwε wɔn a wɔn ho bεso akwantu no so nti, yεgyedi sε obi biara a ɔbεkyerεw sε obetua εka no fa no betumi ayε saa sεnea εbama hokwan aba ama wɔn a wontumi ntua εho ka nyinaa anya saa nhyiam kεse yi so mfaso.\nNea wɔgyina so paw, 2012 mu\nNea wɔgyina so paw: Titiriw paa\nSεnea wode wo ho hyε Wikimedia dwumadi ahorow mu (wɔ wiki so ne nea εnka wiki ho nyinaa)\nSεnea wode wo ho hyε dwumadi ahorow a εnka Wikimedia ho nanso εne no wɔ twaka bi.\nMmoa a wopε sε wode ma Wikimedia Kuw yi daakye\nWɔbegyina nneεma abiεsa yi so na ahyehyε wɔn a wɔbεkyerεw wɔn din aba: (A)\tSεnea wode wo ho hyεε Wikimedia dwumadi ahorow mu, bere atwaam ne mprempren (ɔha mu nkyem aduonum 50%) (B)\tSεnea wode wo ho hyεε nimdeε a wɔde ma kwa mu, softwεε ahorow a wode mae, ne sεnea wɔne akuw ahorow dii nsawɔso no bere bi atwaam ne mprenpren (ɔha mu nkyem dunum 15%) (C)\tMmoa a wopε sε wode ma Wikimedia Kuw yi daakye (ɔha mu nkyem aduasanum 35%)\nAhokeka wɔ Wikimedia mu “(50%)”\nWɔn a wɔn ahokeka sɔ ani wɔ Wikimedia mu ne wɔn a wɔde wɔn ho hyε Wikimedia dwumadi ahorow mu te sε wɔn a wɔboa siesie afoforo nsεm, wɔn a wɔka Wikimedia ‘Mpɔtam’ , ne wɔn a wɔnam wɔn suahu, wɔn nimdeε ne wɔn ahofama so boa, sε εyε intanεt so oo, sε wɔn ankasa kɔmputa so oo, ne afoforo pii.\n4 = Obi a ɔde ne ho hyεm ‘paa’, a εkyerε sε ɔwɔ mpɔtam ahorow so na ɔboa afoforo ma wɔkyerεw wɔn nsεm gu Wikimedia so.\n3 = Obi a ode ne ho hyεm, a εkyerε sε ɔwɔ mpɔtam ahorow so na ɔboa afoforo ma wokyerεw wɔn nsεm gu Wikimedia so.\n2 = Obi a n’ahokeka yε hɔ-ne-hɔ, a εkyerε sε ɔwɔ mpotam ahorow so na ɔboa afoforo ma wɔkyerεw wɔn nsεm gu Wikimedia so.\n1 = Obi a n’ahokeka nkɔ nkan papa esiane sε ebia obuee ne Wikimedia acaunt nkyεe na sεnea ɔboa afoforo no sua.\n0 = Obi a onnya mu kyεfa koraa, a εkyerε sε obuee ne acaunt no nkyεe koraa anaa sε ɔmmoaa obi mpo yε, a ne tiawa mu no, ɔmmoa Wikimedia Dwumadi ahorow no mu biara ɔkwan biara so.\nDwumadi wɔ mmeae afoforo a εnka Wikimedia ho‘’(15%)’’\n‘’’Dwumadi wɔ mmeae afoforo a εnka Wikimedia ho”: Yεbεkyerε eyi mu sε obi a ɔka dwumadi afoforo a εne Wikimedia Kuw no wo twaka nanso nhyε Wikimedia ase pɔtee. Ɔfa ahorow a εte saa no bi ne ICT4D, Free Software, sukuupɔn ahorow, ne nea εkeka ho. Saa nnipa yi bεda no adi sε wɔwɔ ahofama, na wɔde wɔn ho hyε mu εmfa ho ɔman anaa kurow a obi fi mu so.\nΕdenam εno so no, wotumi de kari hwε hu wɔn a wɔwɔ ɔpε na wobetumi ayε biribi pa ama Wikimedia Kuw yi, na wɔama ma kuw yi akɔso anya nkɔanim bere nyinaa, na nneεma a wosua wɔ Wikimedia nhyiam ahorow ase no, woatumi de aboa wɔn ankasa mpɔtamfo ma wɔn so asua pii. Sε worekyerεw wo din aba mpo a, wobetumi de akuw afoforo a wone wɔn abɔ nkɔmmɔ afa Wikimedia ho pεn aka ho ahyε wo akwanmisa krataa no so.\n0 = Obi a onnya mu kyεfa koraa, a εkyerε sε obuee ne acaunt no nkyεe koraa anaa sε ɔmmoaa obi mpo yε, a ne tiawa mu no, ɔmmoa Wikimedia Dwumadi ahorow no mu biara ɔkwan biara so\nWo Daakye atirimpɔw a εfa Wikimedia ho\nΕsε sε wɔn a wɔpε sε wɔko bi no wɔ botae a εwɔ nyinaso titiriw paa a εfa sεnea nhyiam no a wɔbεkɔ bi no bεka wɔn ahokeka wɔ Wikimedia Kuw yi mu daakye. Εsε sε wɔkyerεkyerε mu paa yiye ma emu da hɔ fa nea enti a wɔpε sε wɔkɔ bi: nea wɔpε sε wonya fi saa nhyiam yi mu, ne nea wɔpε sε wɔde boa afoforo wɔ nhyiam no ase.\n4 = Ɔpε a emu den paa sε Wikimedia no benya nkɔanim bere nyinaa, na woda sεnea woda nsow ne nneεma a wobɔ wo ho mmɔden wom\n3 = Ɔpε a emu den sε Wikimedia Kuw no benya nkɔanim bere nyinaa, na woda sεnea woda nsow ne nneεma a wobɔ wo ho mmɔden wom\n2 = Ɔpε kakra sε ɔbεboa ma Wikimedia anya nkɔanim bere nyinaa\n1 = Ɔpε a εba fam koraa na emu nna hɔ sε ɔbεboa Wikimedia Kuw no.\n0 = Ɔnna nsoo ho dae mpo sε ɔbεboa Wikimedia kuw no wɔ ɔkwan biara so.\nSkɔlahyip Afanan Ahorow\nAfanan ahorow wɔ hɔ a wɔboa ma skɔlahyip ahorow yi wɔ wiase nyinaa na wɔakyekyε wɔn mu sε εyε Africa anaa Europe anaa baabi foforo no. Bɔ mmɔden ara na hwε hu baabi a wobεda εbere a woama wo skɔlahyip no.\nΕmfa ho sε wɔbεgyegye obiara ho nsεm wɔ intanεt so no, wɔbεkyekyε na obiara akɔda ne kɔntinεnt a ofi mu so. Sε kuw ketewa biara nni wo kɔntinεnt no mu a ɔsɔ skɔlahyipfo asen a, wɔbεma wiase nyinaa kuw no na asɔ wo asen.\nSε wopε ho nsεm pii a εfa Wikimania 2012 Skɔlahyip Dwumadi no ho a, yεsrε wo, kɔ ha Questions & Answers page.\nKyerεw wo din\nRetrieved from "https://wikimania2012.wikimedia.org/w/index.php?title=Scholarships/tw&oldid=37728"


Atemmufoɔ 19 ASCB - मत्ती 19 NCA\nLewini Ne Ne Mpena\n1Saa ɛberɛ no na Israel nni ɔhene. Na ɔbarima bi a ɔfiri Lewi abusuakuo mu te Efraim bepɔ asase no so akyirikyiri baabi. Ɛda bi, ɔde ɔbaa bi firi Betlehem a ɛwɔ Yuda baa fie sɛ ne mpena. 2Nanso, ɔbaa no anni no nokorɛ enti ɔsane kɔɔ nʼagya fie wɔ Betlehem. Abosome ɛnan akyi, 3ne kunu no faa ɔsomfoɔ ne afunumu foforɔ kaa ne ho kɔɔ Betlehem sɛ ɔde rekɔkorɔkorɔ no na wasane nʼakyi aba. Ɔduruu ɔbaa no agya fie no, ɔde no kɔɔ efie no mu maa nʼagya no gyee no fɛ so. 4Ɔbaa no agya ka kyerɛɛ no sɛ ɔntena nkyɛ kakra. Enti, ɔdii nnansa, didiiɛ, nomeeɛ, daa hɔ.\n5Ne nna ɛnan so no, ɔbarima no sɔree anɔpa, pɛɛ sɛ ɔkɔ. Nanso, ɔbaa no agya ka kyerɛɛ no sɛ, “Didi ansa na woakɔ.” 6Enti, wɔn baanu no tenaa ase didiiɛ, nomeeɛ. Afei, ɔbaa no agya ka kyerɛɛ no sɛ, “Mesrɛ wo, da anadwo yi na gye wʼani.” 7Ɔbarima no sɔree sɛ anka ɔrekɔ, nanso, nʼase no hyɛɛ no sɛ ɔntena. Enti, ɔpenee so daa hɔ anadwo no. 8Nnanum so anɔpa no, ɔsɔree bio a ɔpɛɛ sɛ ɔkɔ. Nanso, bio, ɔbaa no agya kaa sɛ, “Didi ansa, na awiam kakra no wobɛtumi akɔ.” Enti, wɔsane didii bio.\n9Awia no, ɔbarima no ne ne mpena no ne ne ɔsomfoɔ boaboaa wɔn ho pɛɛ sɛ wɔkɔ. Nanso, nʼase no ka kyerɛɛ no sɛ, “Montie! Adeɛ reyɛ asa. Montena na monnye mo ani anadwo yi. Ɔkyena mobɛtumi asim anɔpahema.”\n10Nanso, afei deɛ ɔbarima no pɛɛ sɛ ɔbɛkɔ. Enti ɔfaa ne mfunumu mmienu a wɔahyehyɛ wɔn no ne mpena no, na wɔde wɔn ani kyerɛɛ Yebus (a ɛyɛ Yerusalem). 11Ɛberɛ a wɔduruu Yebus no na adeɛ reyɛ asa, na ɔsomfoɔ no ka kyerɛɛ ne wura no sɛ, “Adeɛ reyɛ asa, enti momma yɛnna Yebusifoɔ kuropɔn yi mu anadwo yi.”\n12Ne wura no buaa sɛ, “Dabi, yɛrentumi ntena ananafoɔ kuropɔn a Israelfoɔ nni mu yi mu. Yɛbɛtoa so akɔ Gibea. 13Yɛbɛnya daberɛ anadwo yi wɔ Gibea anaa Rama.” 14Enti, wɔtoaa so. Wɔrebɛduru kuro Gibea a ɛwɔ Benyamin asase so no, na owia rekɔtɔ, 15Enti wɔdaa hɔ anadwo no. Wɔdaa kuro no abɔntene kɛseɛ so, na obiara amfa wɔn ankɔ fie ankɔsom wɔn hɔhoɔ.\n16Anwummerɛ no, akɔkoraa bi firii nʼafuom baa fie. Na ɔfiri Efraim bepɔ asase so, nanso na ɔte Gibea wɔ Benyamin asase so. 17Ɛberɛ a ɔhunuu akwantufoɔ yi sɛ wɔtete kuro no abɔntene kɛseɛ so no, ɔbisaa wɔn baabi a wɔfiri ne baabi a wɔrekorɔ.\n18Ɔbarima no buaa no sɛ, “Yɛfiri Betlehem a ɛwɔ Yudea na yɛrekɔ Efraim bepɔ asase no so kuro bi a ɛwɔ akyirikyiri, na yɛrekɔ Awurade Asɔrefie. Nanso obiara amfa yɛn ankɔ ne fie ankɔpɛ yɛn daberɛ, 19ɛwom sɛ yɛwɔ deɛ ɛhia yɛn biara. Yɛwɔ ɛserɛ ne aduane a yɛde bɛma yɛn mfunumu; yɛwɔ burodo ne nsã.”\n20Akɔkoraa no kaa sɛ, “Mommra mmɛsoɛ me. Mɛma mo biribiara a ɛbɛhia mo. Na mmom, anadwo yi deɛ, ɛnsɛ sɛ moda abɔntene kɛseɛ so hɔ.” 21Enti, ɔfaa wɔn de wɔn kɔɔ ne fie, na ɔmaa wɔn mfunumu no aduane. Wɔhohoroo wɔn nan ase wieeɛ no, wɔbɔɔ mu didiiɛ.\n22Ɛberɛ a wɔregye wɔn ani no, kuro no mu nnipa bɔnefoɔ bi bɛtwaa fie no ho hyiaeɛ. Wɔhyɛɛ aseɛ pempem ɛpono no teateaam guu akɔkoraa no so sɛ, “Fa ɔbarima a wabɛsoɛ wo no ma yɛn sɛdeɛ yɛbɛtumi ne no ada.”\n23Akɔkoraa no firi baeɛ, bɛkasa kyerɛɛ wɔn sɛ, “Dabi, anuanom, monnyɛ bɔne a ɛte saa. Saa ɔbarima yi yɛ me hɔhoɔ na sɛ moyɛ saa a, ɛbɛyɛ animguaseɛ. 24Me babaa ɔbaabunu ne ɔbarima yi mpena nie. Mede wɔn bɛma mo. Na deɛ mopɛ biara no monyɛ wɔn. Na mo ne saa ɔbarima yi nyɛ saa animguasedeɛ yi.”\n25Nanso, wɔantie no. Enti, Lewini no faa ne mpena no piaa no firii adi. Na kuro no mu mmarima no faa no nnidisoɔ nnidisoɔ kɔsii adekyeeɛ. Ahemadakye no na wɔgyaa no ma ɔkɔeɛ. 26Ɔbaa no kɔduruu fie a ne kunu no te mu no ɛpono ano ara pɛ na ɔtɔɔ mum. Ɔdaa hɔ ara kɔsii sɛ anim teteeɛ.\n27Ɛberɛ a ne kunu buee ɛpono sɛ ɔrepue pɛ na ɔhunuu sɛ ɔda hɔ. Na nʼanim butu hɔ a ne nsa gu aponnwa no so. 28Ɔhunuu no no, ɔkaa sɛ, “Sɔre! Ma yɛnkɔ!” Nanso, wammua. Enti, ɔde no too nʼafunumu no so de no kɔɔ efie.\n29Ɔduruu fie no, ɔtwee sekan de twitwaa ne mpena no mu asinasini dumienu. Na ɔde esini baako biara kɔɔ Israel mmusuakuo dumienu no mu. 30Na obiara a ɔhunuu saa aninyanneɛ yi kaa sɛ, “Ɛfiri ɛberɛ a Israel firii Misraim no, obi nnii saa amumuyɛsɛm yi bi da. Adɛn enti na ɛnsɛ sɛ yɛkasa na yɛyɛ ho biribi?”\nASCB : Atemmufoɔ 19


Ɔsraani Panyin Bi Nyaa Gyidi Kɛse | Yesu Asetena\nƆsraani Panyin Bi Nyaa Gyidi Kɛse\nƆSRAANI PANIN BI AKOA NYAA AYARESA\nWƆN A WƆWƆ GYIDI BƐNYA NHYIRA\nYesu wiee ne Bepɔ so Asɛnka no, ɔkɔɔ Kapernaum kuro mu. Ɔkɔɔ hɔ no, Yudafo mpanimfoɔ bi baa ne nkyɛn. Ɔbarima bi a ɔnyɛ Yudani na ɔsomaa wɔn. Ná ɔbarima no yɛ Roma sraani panin a ɔda asraafo ɔha ano.\nNá ɔsraani panin no wɔ akoa bi a ɔnsi no fam koraa, na na ɔyare denneennen a ɔreyɛ awu. Ɔsraani no, na ɔyɛ Amanaman muni nanso na ɔpɛ sɛ Yesu boa no. Yudafo no ka kyerɛɛ Yesu sɛ ɔsraani no akoa “yare mmubuiɛ da fie a ɔrehunu amane kɛse.” (Mateo 8:6) Yudafo mpanimfoɔ no kaa ɔsraani panin no ho asɛm kyerɛɛ Yesu sɛ: “Ɔfata sɛ woyɛ yei ma no, ɛfiri sɛ ɔdɔ yɛn man, na ɔno ara na ɔsii hyiadan no maa yɛn.”—Luka 7:4, 5.\nƐhɔ ara na Yesu ne mpanimfoɔ no siim sɛ wɔrekɔ ɔsraani panin no fie. Wɔreyɛ adu hɔ no, ɔsraani no somaa ne nnamfo sɛ wɔnkɔka nkyerɛ Yesu sɛ: “Owura, nha wo ho, na memfata sɛ wobɛba me fie. Ɛno nti mansusu sɛ mefata sɛ mɛba wo nkyɛn.” (Luka 7:6, 7) Sɛ ɔsraani a ɔwɔ nkurɔfo hyɛ n’ase ka asɛm a ɛte saa a, ɛkyerɛ sɛ ɔbrɛ ne ho ase paa. Ná ɔnte sɛ Romafo a wɔyɛ wɔn nkoa aninyanne no.—Mateo 8:9.\nYɛbɛtumi aka sɛ na ɔsraani panin no nim sɛ Yudafo deɛ, wɔne wɔn a wɔnyɛ Yudafo mmɔ. (Asomafoɔ Nnwuma 10:28) Ɛbɛyɛ sɛ ɛno nti na ɔmaa ne nnamfonom kɔɔ Yesu nkyɛn kɔka kyerɛɛ no sɛ: “Ka biribi ma m’akoa no ho ntɔ no.”—Luka 7:7.\nYesu tee saa asɛm no, ɛyɛɛ no nwonwa, na ɔkaa sɛ: “Mese mo sɛ, menhunuu gyidie a ɛsõ saa wɔ Israel mpo.” (Luka 7:9) Bere a nkurɔfo no san kɔɔ wɔn adamfo sraani no fie no, na n’akoa a ɔyare denneennen no ate apɔw.\nBere a Yesu saa akoa no yareɛ wiei no, ɔsii so dua kyerɛɛ wɔn a wɔwɔ hɔ no sɛ, wɔn a wɔnyɛ Yudafo nso bɛnya nhyira. Asɛm a ɔkae ne sɛ: “Nnipa bebree firi apueeɛ fam ne atɔeɛ fam bɛba na wɔne Abraham ne Isak ne Yakob abɛtena adidiiɛ wɔ ɔsoro ahennie no mu.” Yudafo a wɔnni gyidi no nso ɛ? Dɛn na na ɛbɛto wɔn? Yesu kaa sɛ “wɔbɛto wɔn agu abɔnten wɔ sum mu. Ɛhɔ na wɔbɛsu atwɛre wɔn sẽ.”—Mateo 8:11, 12.\nEnti Yudafo a wɔnyaa hokwan a ɛdi kan sɛ anka wɔbɛka Kristo ho wɔ Ahenni no mu nanso wɔpoe no, Kristo nso bɛpo wɔn. Amanaman mufo na wɔde hokwan no bɛdom wɔn ma wɔne no akɔ “ɔsoro ahennie no mu.” Ɛbɛyɛ te sɛ ɔne wɔn te adidii wɔ ɔsoro.\nDɛn na ɛmaa Yudafo no kaa bi maa ɔsraani panin bi a ɔnyɛ Yudani?\nDɛn nti na ɛbɛyɛ sɛ ɔsraani panin no ampɛ sɛ Yesu bɛba ne fie?\nAnidaso bɛn na Yesu kaa sɛ ɛda hɔ ma Amanaman mufo?


14 Seruia ba+ Yoab+ hui sɛ ɔhene koma wɔ Absalom so.+ 2 Enti Yoab soma kɔɔ Tekoa+ kɔfaa ɔbea nyansafo+ bi fi hɔ bae, na ɔka kyerɛɛ no sɛ: “Mesrɛ wo, kofura awerɛhow ntama na yɛ wo ho sɛ obi a ɔredi awerɛhow; mfa ngo nsra,+ na yɛ sɛ ɔbea a ɔde nna pii adi obi a wawu ho awerɛhow.+ 3 Afei bra ɔhene anim bɛka nsɛm yi kyerɛ no.” Ɛnna Yoab de nsɛm no hyɛɛ n’anom.+ 4 Na Tekoani bea no baa ɔhene anim bɛkotow de n’anim butuw fam,+ na ɔkae sɛ: “O ɔhene, gye me!”+ 5 Ɛnna ɔhene bisaa no sɛ: “Asɛm bɛn na ato wo?” Na ɔbea no kae sɛ: “Me kunu awu, enti meyɛ ɔbea kunafo.+ 6 Ná w’afenaa wɔ mmabarima baanu. Wɔn baanu no dii aperepere wɔ afuw+ mu bere a ogyefo+ bi nni hɔ a ɔbɛpata wɔn. Ɛbae sɛ obiako bɔɔ ne yɔnko hwee hɔ kum no. 7 Na hwɛ, abusuafo no nyinaa asɔre aba w’afenaa so, na nea wɔreka ara ne sɛ, ‘Fa nea okum ne nua no ma yɛn na ne nua a wakum+ no no kra nti, yenkum no,+ na yɛmpopa nea odi ade no mfi hɔ!’ Enti wɔrebedum me nsramma a aka no de apopa me kunu din ne n’asefo afi asase so.”+ 8 Ɛnna ɔhene ka kyerɛɛ ɔbea no sɛ: “Kɔ wo fie, na mɛhyɛ ma wɔadi w’asɛm no ho dwuma.”+ 9 Afei Tekoani bea no ka kyerɛɛ ɔhene sɛ: “O me wura ɔhene, ma asodi no mmra me ne me papa fie so+ na ɔhene ne n’ahengua nni bem.” 10 Na ɔhene san kae sɛ: “Sɛ obi ka asɛm bi kyerɛ wo a, fa no brɛ me, na ɔrenyɛ wo bɔne bi bio.” 11 Nanso ɔbea no kae sɛ: “Ɔhene, mesrɛ wo, kae Yehowa wo Nyankopɔn,+ na mogya weretɔfo+ no ankɔ so ansɛe ade, na wɔanyi me ba no amfi hɔ.” Ɛnna ɔkae sɛ: “Sɛ́ Yehowa te ase yi,+ wo ba no ti nhwi biako mpo+ rentɔ fam.” 12 Afei ɔbea no kae sɛ: “Mesrɛ wo, ma w’afenaa+ nka asɛm+ bi nkyerɛ me wura ɔhene.” Na ɔkae sɛ: “Kasa!”+ 13 Ɛnna ɔbea no kae sɛ: “Dɛn nti na woanya adwene a ɛnteɛ saa+ wɔ Onyankopɔn nkurɔfo ho?+ Sɛ́ ɔhene gu so rekasa yi, ɔte sɛ onipa a odi fɔ+ no ara, efisɛ ɔhene mmaa ne ho nipa a watwa no asu no nsan mmae.+ 14 Owu de, yebewu,+ na yɛbɛyɛ sɛ nsu a wɔahwie agu fam a wontumi nsesaw bio. Nanso Onyankopɔn renyi ɔkra bi mfi hɔ,+ na wadwen nea ɛbɛyɛ a ɔde nea wɔatwa no asu no bɛsan aba. 15 Na afei, nea enti a mebɛkaa asɛm yi kyerɛɛ me wura ɔhene ne sɛ, ɔman no ma misuroe. Enti w’afenaa kae sɛ, ‘Ma me ne ɔhene nkɔkasa ɛ. Ebia ɔhene bɛyɛ nea n’afenaa bɛka no. 16 Ɔhene atie n’afenaa, na onipa a ɔrepɛ me asɛe me ne me ba koro no afi agyapade a Onyankopɔn de ama yɛn ho no, obegye me afi ne nsam.’+ 17 Ɛno nti na w’afenaa kae sɛ, ‘Ma me wura ɔhene anom asɛm mma me ɔhome.’ Efisɛ me wura ɔhene te sɛ nokware Nyankopɔn bɔfo,+ na otumi hu papa ne bɔne;+ Yehowa, wo Nyankopɔn nni w’akyi.” 18 Ɛnna ɔhene buaa ɔbea no sɛ: “Mesrɛ wo, nea merebebisa wo yi, mfa biribiara nhintaw me.”+ Na ɔbea no kae sɛ: “Ma me wura ɔhene nkasa.” 19 Na ɔhene bisae sɛ: “Yoab+ nsa wɔ eyi nyinaa mu anaa?”+ Ɛnna ɔbea no buae sɛ: “O me wura ɔhene, sɛ́ wo kra te ase yi,+ nea me wura ɔhene aka nyinaa, obiara ntumi nnan mfi ho nkɔ nifa anaa benkum; ɛyɛ w’akoa Yoab na ɔhyɛɛ me, na ɔno na ɔde nsɛm yi nyinaa hyɛɛ w’afenaa anom.+ 20 W’akoa Yoab yɛɛ saa na ama asɛm yi adan, nanso me wura nyansa te sɛ nokware Nyankopɔn bɔfo+ nyansa, na onim asase so nsɛm nyinaa.” 21 Ɛnna ɔhene ka kyerɛɛ Yoab sɛ: “Hwɛ, mɛyɛ saa.+ Enti kɔ na kɔfa aberante Absalom bra.”+ 22 Na Yoab kotow de n’anim butuw fam, na ohyiraa ɔhene.+ Afei Yoab kae sɛ: “O me wura ɔhene, ɛnnɛ na w’akoa ahu sɛ manya w’anim dom,+ efisɛ ɔhene ayɛ nea n’akoa aka no.” 23 Yoab kaa saa no, ɔsɔre siim kɔɔ Gesur+ kɔfaa Absalom baa Yerusalem.+ 24 Nanso ɔhene kae sɛ: “Ma ɔmfa n’ani nkyerɛ n’ankasa fie, na mma ommmehu m’anim.”+ Enti Absalom de n’ani kyerɛɛ n’ankasa fie, na wankohu ɔhene anim. 25 Israel nyinaa, ná obiara nni hɔ a ne ho yɛ fɛ+ na wɔkamfo no sɛ Absalom. Efi ne nan ase kosi ne mpampam, na dɛm biara nni ne ho. 26 Sɛ oyi ne ti nhwi na ɔkari a, emu duru yɛ nnwetɛbona ahanu, ahemfie nkaribo so—afe biara na oyi ne ti nhwi, efisɛ na ɛyɛ no duru dodo.+ 27 Wɔwoo mmabarima baasa+ ne ɔbabea biako a wɔfrɛ no Tamar maa Absalom. Ná ɔyɛ ɔbea a ne ho yɛ fɛ yiye.+ 28 Absalom kɔɔ so tenaa Yerusalem mfe abien, na wanhu ɔhene anim.+ 29 Ɛnna Absalom somae sɛ wɔnkɔfrɛ Yoab mmra na ɔnsoma no ɔhene nkyɛn, nanso wamma. Na ɔsan somae, ne mprenu so, ɛno nso wamma. 30 Afei ɔka kyerɛɛ ne nkoa sɛ: “Monhwɛ, Yoab asase da me de ho, na ɔwɔ atoko wɔ so. Monkɔ nkɔto mu gya.”+ Enti Absalom nkoa de ogya kɔtoo asase no mu.+ 31 Ɛnna Yoab sɔre kɔɔ Absalom nkyɛn wɔ fie, na obisaa no sɛ: “Dɛn nti na wo nkoa de ogya akɔto m’asase no mu?” 32 Ɛnna Absalom ka kyerɛɛ Yoab sɛ: “Hwɛ! mesoma baa wo hɔ sɛ, ‘Bra na mensoma wo ɔhene nkyɛn na kɔka kyerɛ no sɛ: “Dɛn nti na mifi Gesur+ aba ha? Anka eye ma me sɛ meda so te hɔ. Enti afei ma minhu ɔhene anim, na sɛ bɔne bi wɔ me ho a,+ ma onkum me.”’” 33 Enti Yoab kɔɔ ɔhene anim kɔka kyerɛɛ no. Ɛnna ɔfrɛɛ Absalom, na ɔbaa ɔhene anim bɛkotow de n’anim butuw fam ɔhene anim, na ɔhene few Absalom ano.+


2 Timoteju 3 CRO - 2 Timoteo 3 ASCB\nAmanehunu Wɔ Hɔ\n1Kae saa asɛm yi. Nna a ɛdi akyire no mu mmerɛ no mu bɛyɛ den. 2Nnipa bi bɛyɛ pɛsɛmenkomenya, aniberefoɔ, ahohiahiafoɔ ne ahantanfoɔ; wɔbɛyɛ abususɛnkafoɔ, asoɔdenfoɔ wɔ wɔn awofoɔ so; wɔbɛyɛ bonniayɛ na wɔrempɛ nyamesom nso, 3wɔbɛyɛ atirimuɔdenfoɔ, wɔrenhu mmɔbɔ, wɔbɛyɛ nnipa edinsɛefoɔ basabasa ne abufupɛfoɔ, wɔbɛtane wɔn mfɛfoɔ a wɔyɛ nnipa pa no, 4wɔbɛyɛ afatwafoɔ, aniɛdenfoɔ, wɔn a wɔhoran; wɔbɛpɛ anikadeɛ sene sɛ wɔdɔ Onyankopɔn. 5Wɔbɛyɛ aniani asomfoɔ a wɔbɛpo tumi a ɛwɔ ɔsom no mu no. Twe wo ho firi saa nnipa no ho.\n6Wɔn mu bi kɔ afie mu kɔhyɛ mmaa a wɔn bɔne ama wɔdi fɔ na akɔnnɔ ahodoɔ bebree hyɛ wɔn so no so; 7saa mmaa no yɛ nnipa a wɔpɛ sɛ wɔsua nneɛma foforɔ, nanso wɔnhunu nokorɛ no akyiri kwan. 8Sɛdeɛ Yane ne Yambre ne Mose dii asie no, saa ara nso na saa nnipa yi ne nokorɛ di asie, nnipa a wɔn adwene asɛe na wɔnnka hwee wɔ gyidie mu. 9Wɔnnya nkɔsoɔ biara ɛfiri sɛ, obiara bɛhu nkwasea a wɔyɛ te sɛ Yane ne Yambre ara pɛ.\n10Na wo deɛ, woadi me nkyerɛkyerɛ, me suban ne me botaeɛ so. Woahunu gyidie a mewɔ ne me boasetɔ, me dɔ, 11taa a wɔtaa me ne mʼamanehunu nyinaa. Wonim nsɛm a ɛtotoo me wɔ Antiokia, Ikoniom ne Listra, ne ɔtaa denden a metumi gyinaa ano no. Nanso, Awurade yii me firii ne nyinaa mu. 12Wɔn a wɔpɛ sɛ wɔde onyamesom pa tena ase Kristo Yesu mu nyinaa no, wɔbɛtaa wɔn, 13nanso nnipa bɔne bɛkɔ so asɛe daa na wɔadaadaa afoforɔ ne wɔn ankasa wɔn ho. 14Nanso, wo deɛ, kɔ so tena ase nokorɛ mu sɛdeɛ wɔkyerɛɛ wo no, na gye di yie. Wonim wɔn a wosua firii wɔn nkyɛn, 15na wokae nso sɛ ɛfiri wo mmɔfraase woahunu Atwerɛsɛm no a ɛtumi ma wo hunu nyansa, na ɛma wo nya gyidie wɔ Kristo Yesu mu, na ɛgye wo nkwa. 16Atwerɛsɛm nyinaa firi Onyankopɔn home mu, na ɛyɛ ma nkyerɛkyerɛ, atɛnyie, atenetene ne tenenee mu yɛn, 17sɛdeɛ ɛbɛyɛ a Onyankopɔn onipa bɛyɛ deɛ wɔasiesie no yie ama nnwuma pa nyinaa.\nASCB : 2 Timoteo 3


Aware bԑkɔ so wɔ Ɔsoro? | 4Mormon (Mormonfo)\nAware bԑkɔ so wɔ Ɔsoro?\n“wɔn a woannya aware afebɔɔ bԑyԑ abɔfo. Seesei, abɔfo bԑyԑ nkurɔfo a wɔawie wɔn adwuma wɔ asɔredan no mu. Nanso saa yԑn….yerenom ne yԑn kununom ase atim ama yԑn no benya anyame gyinabea akyԑn abɔfo a wɔwɔ soro no gyinabea”\n–Spenser Nkyerԑkyerԑ, Kimball, kr. 51\nYesu kyerԑkyerԑԑ Aware sԑ ԑyԑ bere nyinaa ne afebɔɔ?\n“Enti wɔ owusɔre no hena na ɔyԑ ne yere, nnipa ason no? Efisԑ wɔn nyinaa waree no. Yesu buae see wɔn sԑ, moafom, na monnim kyerԑwnsԑm no ne Onyankopɔn tumi no. Efisԑ wɔ owusɔre no wɔrennware na kapԑsԑ wɔde wɔn bԑma aware, mmom wɔbԑyԑ te sԑ Onyankopɔn abɔfo wɔ ɔsoro”-Mateo 22:28-30\nNa Yesu buae wɔn kae sԑ Wiase yi ma ware na wɔde wɔn ma aware. Nanso wɔn a wobebu wɔn bem sԑ wɔfata sԑ wobenya wiase ne owusɔre afi awufo mu no renware, anaa mfa wɔn mma aware. Na mpo wontumi nwu bio; efisԑ wɔne abɔfo no yԑ pԑ afei wɔyԑ Onyankopɔn mma ne owusɔre mma”-Luka 20:34-36\nDaapem Aware-Abusua yɛ Afebɔɔ\nPrevious PostDԑn na ԑbԑkyerԑ sԑ woyԑ “Onyankopɔn”?Next PostYosef Smith ɔfatae sԑ ɔkyerԑ Onyankopɔn nkurɔfo kwan?


Ebɛn Kwan Do Na Yenya Nyankopɔn Ne Mbra Do Mfaso? | Asɛmpa\n1. Ebɛnadze ntsi na nyimpa hia akwankyerɛ?\nEbɛn kwan do na nokwasɛm a ɔwɔ Bible no mu no bɛkã hɛn ma yaayɛ ahwɛyie?—NDWOM 36:9.\nHɛn Bɔfo no nyim nyansa sen hɛn koraa. Tse dɛ Egya bi a ɔwɔ ɔdɔ no, hɛn Bɔfo no dwen hɛn ho. Bio so, ɔammbɔ hɛn dɛ yɛntwe hɛn ho mfi no ho na yɛnyɛ dza yɛpɛ wɔ hɛn asetsena mu. (Jeremiah 10:23) Dɛ mbrɛ mbofra hia akwankyerɛ fi hɔn awofo hɔ no, dɛmara so na hɛn nyina hia Nyankopɔn n’akwankyerɛ. (Isaiah 48:17, 18) Akwankyerɛ a yenya fi Bible no mu no yɛ akyɛdze a ofi Nyankopɔn nkyɛn.—Kenkan 2 Timothy 3:16.\nJehovah ne mbra kyerɛkyerɛ hɛn ma yenya akwankyerɛ a oye sen biara wɔ hɛn asetsena mu, na ɔkyerɛ hɛn mbrɛ ndaamba yebotum enya enyigye na akatua a ɔtsena hɔ daa. Osiandɛ Nyankopɔn na ɔbɔɔ hɛn ntsi, ntseasee wɔ mu dɛ ɔhyɛ mbra ma hɛn. Ɔsɛ dɛ yɛkyerɛ n’akwankyerɛ a ofi ɔdɔ mu dze ma hɛn no ho enyisɔ na yɛdze enyigye dzi ne mbrasɛm do.—Kenkan Ndwom 19:7, 11; Nyikyerɛ 4:11.\n2. Ebɛn kwan do na Nyankopɔn n’Asɛm kyerɛ hɛn kwan?\nBible mu nokwasɛm bi kyerɛ hɛn dza Nyankopɔn pɛ dɛ yɛyɛ wɔ tsebea ahorow pii mu. Bi so kyerɛ hɛn dza otwar dɛ yɛyɛ wɔ tsebea ahorow pɔtsee bi mu. (Deuteronomy 22:8) Ɔsɛ dɛ yɛma hɛn adwen mu tsew na ama yaatse dza Bible mu nokwasɛm bi kyerɛ no ase yie. (Mbɛbusɛm 2:10-12) Dɛ nhwɛdo no, Bible no kyerɛkyerɛ dɛ nkwa yɛ akyɛdze a ofi Nyankopɔn nkyɛn. Dɛm nokwasɛm yi botum aboa hɛn amma yaammfa hɛn nkwa anaa obi no nkwa annto esian mu.—Kenkan Ndwuma 17:28.\n3. Ebɛn mbra ebien na ohia paa?\nJesus kãa mbra ebien a ohia paa ho asɛm. Dza odzi kan no ma yehu siantsir a nyimpa tse ase; ɔno nye dɛ yebohu Nyankopɔn, yɛbɔdɔ no na yeefi nokwardzi mu asom no. Ɔsɛ dɛ yesusu mbra a odzi kan no ho wɔ hɛn gyinaesi nyina mu. (Mbɛbusɛm 3:6) Hɔn a wɔdze dɛm mbra yi dzi dwuma wɔ hɔn asetsena mu no nye Nyankopɔn nya anyɛnkofa, hɔn enyi gye paa na wobenya onnyiewiei nkwa.—Kenkan Matthew 22:36-38.\nMbra a otsĩa ebien no botum aboa hɛn ma yɛnye nkorɔfo aatsena wɔ asomdwee mu. (1 Corinthfo 13:4-7) Dɛm mbra yi a yɛdze bedzi dwuma no hwehwɛ dɛ yebosũasua kwan a Nyankopɔn nye nkorɔfo dzi no.—Kenkan Matthew 7:12; 22:39, 40.\n4. Ebɛn kwan do na yenya Nyankopɔn ne mbra do mfaso?\nNyankopɔn ne mbra kyerɛkyerɛ mbusua mbrɛ wobotum dze koryɛ atsena wɔ ɔdɔ mu. (Colossaefo 3:12-14) Nyankopɔn n’Asɛm san so kyerɛkyerɛ nokwasɛm a ɔbɔ mbusua ho ban, a ɔnye dɛ, awar yɛ nhyehyɛɛ a ɔtsena hɔ daa.—Kenkan Genesis 2:24.\nYebotum abɔ hɛn honam afamu eyiedzi ho ban na yeenya akomatɔyamu ber a yɛdze Bible nkyerɛkyerɛ dzi dwuma wɔ hɛn asetsena mu no. Nhwɛdo nye yi; mpɛn pii no, edwumawuranom pɛ edwumayɛfo a wɔdze nokwardzi na mbɔdzembɔ a Bible kã ho asɛm no yɛ hɔn edwuma no. (Mbɛbusɛm 10:4, 26; Hebrewfo 13:18) Nyankopɔn n’Asɛm san so kyerɛkyerɛ dɛ, yɛmma hɛn enyi nsɔ dza yɛwɔ na yembu anyɛnkofa a yɛnye Nyankopɔn wɔ no dɛ ɔsom bo sen honam afamu ahonyadze biara.—Kenkan Matthew 6:24, 25, 33; 1 Timothy 6:8-10.\nYebenya apɔwmudzen ber a yɛdze Nyankopɔn ne mbra dzi dwuma wɔ hɛn abrabɔ mu no. (Mbɛbusɛm 14:30; 22:24, 25) Nhwɛdo nye yi; sɛ yɛdze Nyankopɔn ne mbra a otsia asabow no dzi dwuma a, ɔbɔbɔ hɛn ho ban efi akwanhyia nye yarba ahorow a otum ku nyimpa no ho. (Mbɛbusɛm 23:20) Ɔwɔ mu dɛ nsã nnyɛ Jehovah n’ekyiwadze, naaso sɛ yɛbɔnom a, ɔnnsɛ dɛ ɔbor do. (Ndwom 104:15; 1 Corinthfo 6:10) Nyankopɔn ne mbra kyerɛkyerɛ hɛn ma yɛbɔ hɛn ndzeyɛɛ na nsusui ho ban. Iyi yɛ mfaso kɛse ma hɛn (Ndwom 119:97-100) Naaso, nnyɛ mfaso a nokwar Christianfo nya ntsi na wɔkyerɛ obu ma Nyankopɔn ne gyinapɛn ahorow na mbom, wɔyɛ dɛm dze hyɛ Jehovah enyimnyam.—Kenkan Matthew 5:14-16.\nNyankopɔn bu nyisen-tugu, bɔgya a wɔgye nye abowa no nkwa dɛn?\nEnye Jehovah Adasefo nsusu Bible mu asɛm bi ho, anaa ibotum asɔ hɛn Bible adzesua a yɛyɛ a yɛnngye hwee no ho nhyehyɛɛ no ahwɛ.\nFa mona Fa mona Ebɛn Kwan Do Na Yenya Nyankopɔn Ne Mbra Do Mfaso?


Забур 90 CARS - Nnwom 90 ASCB\nNWOMA A ƐTƆ SO NNAN\nOnyankopɔn onipa Mose mpaeɛbɔ.\nawoɔ ntoatoasoɔ nyinaa mu.\n2Ansa na wɔrebɛbɔ mmepɔ\nanaasɛ worebɛda asase ne ewiase adi no,\nna woyɛ Onyankopɔn firi mmerɛsanten kɔsi mmerɛsanten.\n3Woma adasamma sane dane mfuturo,\nka sɛ, “Ao adasamma, monsane nkɔ mfuturo mu.”\n4Mfirinhyia apem yɛ wʼani so sɛ\nda koro a abɛsene seesei,\nanaasɛ anadwo mu dɔnhwereɛ kakraa bi.\n5Wopra nnipa kɔ, wɔ owuo nna mu;\nwɔte sɛ ɛserɛ a afefɛ anɔpa,\n6ɛfefɛ yɛ frɔmfrɔm anɔpa deɛ,\nnanso anwummerɛ ɛwo na ɛtwintwam.\n7Yɛresa wɔ wʼabofuo ano\nna wʼanibereɛ abɔ yɛn hu.\n8Wode yɛn amumuyɛ asi wʼanim,\nna yɛn kɔkoam bɔne da wʼanim hann no mu.\n9Yɛn nna nyinaa twam wɔ wʼabufuhyeɛ mu;\nna yɛde awerɛhoɔdie na ɛwie yɛn mfeɛ.\n10Yɛn nkwa nna si mfeɛ aduɔson,\nna emu ahohoahoadeɛ yɛ ɔhaw ne awerɛhoɔ,\nna ɛtwam ntɛm ntɛm, na yɛtu kɔ.\n11Hwan na ɔnim wʼabofuo mu tumi?\nWʼabofuhyeɛ yɛ kɛseɛ sɛdeɛ wo ho suro teɛ.\n12Ma yɛnhunu yɛn nna kan sɛdeɛ ɛteɛ,\nna yɛanya nyansa akoma.\n13Sane bra, Ao Awurade, ɛbɛkɔ so akɔsi da bɛn?\nHunu wʼasomfoɔ mmɔbɔ.\n14Ma wʼadɔeɛ a ɛnsa da no mmee yɛn adekyeɛ mu,\nna yɛde anigyeɛ ato dwom adi ahurisie yɛn nna nyinaa mu.\n15Ma yɛn ani nnye nna bebree sɛ nna dodoɔ a wode yɛn kɔɔ amanehunu mu no,\nsɛ mfirinhyia dodoɔ a yɛhunuu ateeteeɛ no.\n16Ma wʼasomfoɔ nhunu wo nneyɛɛ\nna wɔn mma nhunu wʼanimuonyam.\n17Ma Awurade yɛn Onyankopɔn adom no ntena yɛn so;\nna yɛn nsa ano adwuma nyɛ yie mma yɛn\naane, yɛn nsa ano adwuma nyɛ yie.\nASCB : Nnwom 90


Ɔhaw a Mmusua Refa Mu\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Silozi Sinhala Slovak Slovenian Spanish Swahili Swahili (Congo) Swedish Tagalog Tetun Dili Thai Tigrinya Tok Pisin Tsonga Tswana Turkish Twi Ukrainian Vietnamese Xhosa Yoruba Zulu\nMmusua pii refa ɔhaw mu, nanso afotusɛm pii wɔ Bible mu a ɛbɛtumi ama wɔagyina ano.\nWiase Nyinaa Akwahosan Ahyehyɛde no kyerɛ sɛ ɔbaa wo a, ɛfi hɔ ara kɔsi abosome nsia deɛ, ɛsɛ sɛ ɔma abofra no nufoɔ nko ara. Nanso wei nyinaa akyi no, UNICEF (Amanaman Nkabom Mmofra Ho Foto) panin a ɔhwɛ sɛ mmofra bɛnya nnuane pa adi wɔ Afrika apuei ne anafoɔ no ka sɛ nnipa bi da so ara redaadaa mmaatan sɛ “mmofra nnuane a wɔtɔn wɔ sotɔɔ no yɛ papa te sɛ nufosuo ara.”\nNEA BIBLE KA: “Ogyimfoɔ gye nsɛm nyinaa di, na onitefoɔ hwɛ n’anammɔn yie.”—Mmebusɛm 14:15.\nNwomanimfo bi a wɔwɔ Montreal yɛɛ nhwehwɛmu bi, na wɔde too dwa sɛ mmofra a wɔn awofo yɛ kankabi a wɔhyɛ wɔn so katee no nyini bɛyɛ atɔtweatɔtwee sen mmofra a wɔn awofo dɔ wɔn na wɔde nteɛso a ɛfata ma wɔn.\nWONIM? Ɛfi tete na Bible kyerɛɛ ɔkwan pa a ɛsɛ sɛ awofo fa so tete wɔn mma.—Kolosefoɔ 3:21.\nNhwehwɛmu a wɔyɛe wɔ mmusua bi mu daa no adi sɛ, sɛ awofo amma wɔn nnwuma antwitware wɔn mmusua asɛde mu a, wɔtumi ne wɔn mma bɔ yie. Nanso sɛ wɔamfa adwuma anto nea ɛda na wɔma ɛdidi ba abusua no dwumadi ahorow mu a, ɛka mmofra no. Sɛ awofo pɔn ba fie na wɔkɔ so frɛfrɛ adwumam a, wɔrennya bere nhwɛ wɔn mma.\nSUSU HO: “Biribiara wɔ ne berɛ a wɔahyɛ ato hɔ.”—Ɔsɛnkafoɔ 3:1.\nSɛ wode Bible afotu yɛ adwuma a, w’aware bɛsɔ na wo ne w’abusua nso ani begye.


1. Nnipa pii te nka dɛn wɔ som a wɔsom Onyankopɔn ne wɔn man no ho?\nSO ƐSƐ sɛ wosom Onyankopɔn anaa ɔman a wote mu no? Nnipa pii bebua sɛ, ‘Mekyerɛ obu ma n’abien nyinaa. Mesom Onyankopɔn sɛnea m’asɔre kyerɛ me; na bere koro no ara medɔ me man.’\n2. Ɔkwan bɛn so na na Babilon hene yɛ nyamesomfo ne amammuini?\n2 Ebia yehu nsonsonoe kakra wɔ ɔsom mu ahofama ne ɔman ho dɔ mu nnɛ, nanso wɔ tete Babilon no, na nsonsonoe biara nnim koraa. Nokwarem no, na amansɛm ne nyamesom yɛ ade koro ma ɛtɔ da bi a, wonhu emu nsonsonoe. Ɔbenfo Charles F. Pfeiffer kyerɛw sɛ: “Wɔ tete Babilon no, na ɔhene no yɛ Ɔsɔfopanyin ne ɔman no sodifo. Na ɔbɔ afɔre ahorow kyerɛ ɔsom mu amanne a ɛsɛ sɛ ne manfo yɛ.”\n3. Dɛn na ɛkyerɛ sɛ na Nebukadnesar yɛ obi a ɔpɛ nyamesom paa?\n3 Susuw Ɔhene Nebukadnesar ho hwɛ. Ne din ankasa kyerɛ “O Nebo, Bɔ Ɔdedifo no Ho Ban!” Ná Nebo yɛ Babilonfo nyansa ne kuayɛ nyame. Na Nebukadnesar yɛ obi a ɔpɛ nyamesom paa. Sɛnea yɛaka dedaw no, osii asɔredan pii maa Babilon anyame pii na osiesiee mu fɛfɛɛfɛ, na na ɔsom Marduk, nea ɔkyerɛe sɛ n’akodi mu nkonimdi fi no no titiriw. * Ɛda adi nso sɛ Nebukadnesar de ne ho too adebisa so de yɛɛ n’akodi ho nhyehyɛe.—Hesekiel 21:18-23.\n4. Ka Babilon nyamesom ho asɛm.\n4 Nokwarem no, na nyamesom atrɛw wɔ Babilon nyinaa. Na kurow no wɔ asɔredan bɛboro 50, a emu na wɔsom anyame ne anyamewa pii, a baasakoro anyame a wɔne Anu, (wim nyame), Enlil, (asase, mframa, ne ahum nyame), ne Ea, (nsu nyame) ka ho. Na baasakoro anyame foforo ne Sin (ɔsram nyame), Shamash (owia nyame), ne Ishtar (abawo nyamewa). Na ntafowayi, adebisa, ne nsoromma mu hwɛ yɛ Babilonfo som mu nneɛma atitiriw.\n5. Nyamesom a na ɛwɔ Babilon no maa Yuda nnommum no hyiaa ɔhaw bɛn?\n5 Nnipa a na wɔsom anyame pii a Yudafo nnommum ne wɔn trae no ma wohyiaa ɔhaw a emu yɛ den. Na Mose abɔ Israelfo no kɔkɔ wɔ mfehaha a atwam no mu sɛ, sɛ wɔpaw sɛ wɔbɛtew atua atia Mmarahyɛfo Kunini no a, wobehu amane. Mose ka kyerɛɛ wɔn sɛ: “[Yehowa, NW] de wo ne wo hene a wubesi no wo so no bɛkɔ ɔman a wo ne w’agyanom nnim so, na ɛhɔ na wobɛsom anyame foforo, nnua ne abo.”—Deuteronomium 28:15, 36.\n6. Dɛn nti na Babilon asetra maa Daniel, Hanania, Misael, ne Asaria hyiaa ɔhaw soronko bi?\n6 Afei Yudafo no hui sɛ wɔwɔ saa tebea no ara mu. Na ɛbɛyɛ den ama wɔn, ne titiriw no, Daniel, Hanania, Misael, ne Asaria sɛ wobekura wɔn mudi mu ama Yehowa. Na wɔahyɛ da apaw Hebrifo mmerantewa baanan yi sɛ wɔntete wɔn mma ahemfie adwuma. (Daniel 1:3-5) Kae sɛ na wɔama wɔn Babilonfo din mpo—Beltesasar, Sadrak, Mesak, ne Abed-Nego—na ama wɔatra ase ma ɛne tebea foforo a wɔwom no ahyia. * Na ɔman dibea a ɛkorɔn a mmarima yi wɔ no bɛma wɔahu po a wɔbɛpo sɛ wɔbɛsom ɔman no anyame no—na wɔaka mpo sɛ wotutu ɔman no ase pefee.\nSIKA HONI BI DE WƆN NKWA TO ASIANE MU\n7. (a) Ka ohoni a Nebukadnesar de sii hɔ no ho asɛm. (b) Dɛn nti na ɔyɛɛ ohoni no?\n7 Nebukadnesar de sika honi bi sii Dura tataw so a na ɛda adi sɛ ɔpɛ sɛ biakoyɛ a ɛwɔ n’ahemman mu no mu yɛ den. Na ne sorokɔ yɛ mita 27 na ne trɛw yɛ mita 2.7. * Ebinom gye di sɛ na ohoni no yɛ adum anaa nkaedum bi kɛkɛ. Ɛbɛyɛ sɛ na ne fapem no korɔn a onipa honi kɛse bi si so, na ebia na egyina hɔ ma Nebukadnesar ankasa anaasɛ onyame Nebo. Sɛnea ɛte biara no, na nkaedum tenteenten yi yɛ Babilon Ahemman no ho sɛnkyerɛnne. Na ne saa nti, na ɛsɛ sɛ wohu na wɔsom.—Daniel 3:1.\n8. (a) Henanom na wɔfrɛɛ wɔn kɔɔ ohoni no anobue ase, na dɛn na na wɔhwehwɛ sɛ wɔn a wɔwɔ hɔ nyinaa yɛ? (b) Na asotwe bɛn na wɔde bɛma wɔn a wɔpo sɛ wɔbɛkotow ohoni no?\n8 Enti, Nebukadnesar yɛɛ anobue ho nhyehyɛe. Ɔmaa n’amantam so ahene, mmakoma, amradofo, afotufo, asannaafo, atemmufo, mmarakyerɛfo, ne amansin nyinaa so ahwɛfo hyiaam. Ɛsɛn bi teɛɛm sɛ: “Mo nkurɔfo, aman ne ɔkasa horow, wɔka kyerɛ mo sɛ: ɛbere a mobɛte abɛn, odurugya, ɔsanku, sambuka sanku, bɛnta sanku, bɔtɔwa ne asanku ahorow nyinaa gyigye no, monhwe fam nsɔre sika honi a ɔhene Nebukadnesar de asi hɔ no; na nea ɔrenhwe ase nsɔre no, dɔn no ara mu wɔde no bɛto ogya a ɛrefram fononoo mu.”—Daniel 3:2-6.\n9. Dɛn titiriw nti na na ɛsɛ sɛ wɔkotow ohoni a na Nebukadnesar de asi hɔ no?\n9 Ebinom gye di sɛ Nebukadnesar yɛɛ guasodeyɛ yi ho nhyehyɛe na ɔde ahyɛ Yudafo no ma wɔapo Yehowa som. Na ɛbɛyɛ sɛ ɛnte saa, efisɛ ɛda adi sɛ wɔn a wɔwɔ dibea wɔ ahenni no mu nkutoo na wɔfrɛɛ wɔn kɔɔ adeyɛ no ase. Enti Yudafo a wɔkɔɔ hɔ no bɛyɛ wɔn a na wɔwɔ dibea bi wɔ ahenni no mu. Ɛnde, ɛte sɛ nea kotow a wɔbɛkotow ohoni no yɛ guasodeyɛ a wɔpɛe sɛ wɔde bɛhyɛ wɔn a wodi tumi no ntam biakoyɛ mu den. Nhomanimfo John F. Walvoord ka sɛ: “Ɔkwan bi so no, na mmapɔmma guabɔ a ɛte saa no yɛ tumi a Nebukadnesar ahemman no wɔ a wɔde anigye da no adi, na ɔkwan foforo so no, na wɔrehyɛ anyame a na wosusuw sɛ wɔn na wɔma wodii wɔn nkonim ahorow no anuonyam.”\nYEHOWA NKOA GYINAA PINTINN\n10. Dɛn nti na na ɛrenhaw wɔn a na wɔnyɛ Yudafo sɛ wobedi Nebukadnesar ahyɛde no so?\n10 Ɛwom sɛ na nnipa a wɔahyia wɔ Nebukadnesar honi no anim no mu dodow no ara som wɔn ankasa anyame de, nanso na ɛrenhaw wɔn sɛ wɔbɛsom ohoni no. Bible ho nimdefo bi kyerɛkyerɛɛ mu sɛ: “Na wɔn nyinaa som ahoni, na na onyame biako som no nsiw wɔn kwan sɛ wɔbɛsom onyame foforo nso.” Ɔtoaa so sɛ: “Na ɛne adwene a abosonsomfo kura saa bere no sɛ anyame pii na ɛwɔ hɔ no hyia . . . na na wonhu asɛm biara wɔ ho sɛ wɔbɛsom nnipa anaa ɔman biara nyame.”\n11. Dɛn nti na Sadrak, Mesak, ne Abed-Nego poe sɛ wɔbɛkotow ohoni no?\n11 Nanso, na Yudafo mmu no saa. Na wɔn Nyankopɔn a ɔne Yehowa no ahyɛ wɔn sɛ: “Nyɛ ohoni bi anaa ade a ɛwɔ wim wɔ ɔsoro anaa nea ɛwɔ asase so wɔ fam anaa nea ɛwɔ nsu mu wɔ asase ase nsɛso biara mfa; nkotow wɔn, na nsom wɔn. Na me, [Yehowa, NW] wo Nyankopɔn, meyɛ Onyankopɔn ninkufo.” (Exodus 20:4, 5) Enti, bere a wofii dwom no ase na wɔn a wɔahyiam no kotow ohoni no, Hebrifo mmerante baasa no—Sadrak, Mesak, ne Abed-Nego—kɔɔ so gyinaa hɔ.—Daniel 3:7.\n12. Dɛn na Kaldeafo bi bɔɔ Hebrifo baasa no sobo sɛ wɔayɛ, na dɛn ntia?\n12 Ohoni no a Hebrifo mmapɔmma baasa no ansom no no hyɛɛ Kaldeafo bi abufuw. Wɔkɔɔ ɔhene no nkyɛn ntɛm ara ‘kɔtotoo Yudafo no ano.’ * Na wɔmpɛ nkyerɛkyerɛmu biara atie. Esiane sɛ na Hebrifo no anototofo no pɛ sɛ wɔtwe wɔn aso sɛ wonni nokware na wotutu ɔman no ase nti, wɔkae sɛ: “Yudafo bi wɔ hɔ a wode wɔn asisi Babel asase so hwɛ so, Sadrak, Mesak ne Abed-Nego; mmarima yi mmu wo, ɔhene; wɔnsom w’anyame, na wɔnsɔre sika honi a wode asi hɔ no.”—Daniel 3:8-12.\n13, 14. Nebukadnesar yɛɛ n’ade dɛn wɔ nea Sadrak, Mesak, ne Abed-Nego yɛe no ho?\n13 Hwɛ sɛnea ɛbɛyɛ sɛ Nebukadnesar hawee sɛ Hebrifo baasa no abu n’ahyɛde so! Na ɛda adi sɛ wantumi amma Sadrak, Mesak, ne Abed-Nego ammɛyɛ wɔn a wɔde nokwaredi gyina Babilon Ahemman no akyi. So na ɔnkyerɛkyerɛɛ wɔn Kaldeafo nyansa? Na wasesa wɔn din mpo! Nanso sɛ Nebukadnesar susuw sɛ ntetee a ɛkorɔn no bɛma wɔahu ɔsom foforo anaa wɔn din a ɔsesae no bɛma wɔasesa wɔn nipasu a, ɛnde na ɔredaadaa ne ho. Sadrak, Mesak, ne Abed-Nego kɔɔ so yɛɛ Yehowa nkoa anokwafo.\n14 Ɔhene Nebukadnesar bo fuwii. Ɔma wɔkɔfrɛɛ Sadrak, Mesak, ne Abed-Nego ntɛm ara. Obisae sɛ: “So ɛyɛ mo ɔboayɛ, Sadrak, Mesak ne Abed-Nego, sɛ monsom m’anyame, na monsɔre sika honi a mede masi hɔ no?” Akyinnye biara nni ho sɛ Nebukadnesar de ahodwiriw kɛse na ɛkaa saa asɛm yi. Anyɛ yiye koraa no, obetumi anya adwene sɛ, ‘Ɛyɛɛ dɛn na mmarima baasa a wɔn adwenem da hɔ tumi buu ahyɛde a emu da hɔ pefee saa so—nea ɛsobu ho asotwe yɛ kɛse paa saa?’—Daniel 3:13, 14.\n15, 16. Hokwan bɛn na Nebukadnesar de maa Hebrifo baasa no?\n15 Na Nebukadnesar wɔ ɔpɛ sɛ ɔbɛma Hebrifo basaa no hokwan bio ma wɔde akotow ohoni no. Ɔkae sɛ: “Afei de, sɛ moasiesie mo ho sɛ bere a mobɛte abɛn, odurugya, ɔsanku, sambuka sanku, bɛnta sanku, bɔtɔwa ne asanku ahorow nyinaa gyigye no, mobɛhwe ase asɔre ohoni a mayɛ no a, . . . na sɛ moansɔre no a, dɔn no ara mu wɔde mo begu ogya a ɛrefram fononoo no mu, na onyame bɛn na obeyi mo afi me nsam?”—Daniel 3:15.\n16 Ɛda adi sɛ dae no mu honi (a wɔka ne ho asɛm wɔ Daniel ti 2) no ho asuade no antra Nebukadnesar adwene ne ne koma mu. Ebia na ne werɛ afi asɛm a n’ankasa ka kyerɛɛ Daniel yi dedaw: “Mo Nyankopɔn yɛ anyame mu Nyame ne ahene wura.” (Daniel 2:47) Afei na ɛte sɛ nea Nebukadnesar retwa Yehowa mpoa, na ɔreka sɛ Ɔno mpo rentumi nnye Hebrifo no mfi asotwe a ɔde bɛma wɔn no mu.\n17. Sadrak, Mesak, ne Abed-Nego yɛɛ wɔn ade dɛn wɔ hokwan a ɔhene no de maa wɔn no ho?\n17 Na enhia sɛ Sadrak, Mesak, ne Abed-Nego san susuw asɛm no ho. Wobua ntɛm ara sɛ: “Enhia yɛn sɛ yebebua wo eyi ho asɛm bi. Hwɛ, yɛn Nyankopɔn a yɛsom no no betumi ayi yɛn afi ogya a ɛrefram fononoo no mu, na obegye yɛn afi wo, ɔhene, nsam. Na sɛ amma saa mpo a, ɔhene, hu sɛ yɛrensom w’anyame, na yɛrensɔre sika honi a wode asi hɔ no.”—Daniel 3:16-18.\nWƆDE WƆN GU FONONOO A ADƆ MU!\n18, 19. Dɛn na esii bere a wɔde Hebrifo baasa no guu ogya a ɛrefram fononoo no mu no?\n18 Esiane sɛ na Nebukadnesar bo afuw nti, ɔhyɛɛ ne nkoa sɛ wɔmma fononoo no nnɔ mpɛn ason nkyɛn daa. Afei ɔhyɛɛ ‘mmarima ahoɔdenfo bi’ sɛ wɔnkyekyere Sadrak, Mesak, ne Abed-Nego na wɔntow wɔn ngu “ogya a ɛrefram fononoo” no mu. Wɔyɛɛ nea ɔhene no hyɛe no, na wɔtow Hebrifo baasa no guu fononoo no mu a wɔakyekyere wɔn na wɔhyehyɛ wɔn ntade nyinaa—ebia sɛnea ɛbɛyɛ na wɔahyew ntɛmntɛm. Nanso, Nebukadnesar aboafo no ankasa mmom na ogyaframa no kunkum wɔn.—Daniel 3:19-22.\n19 Nanso, na anwonwasɛm bi rekɔ so. Ɛwom sɛ na Sadrak, Mesak, ne Abed-Nego wɔ ogya a ɛrefram fononoo no mu de, nanso na ogyaframa no nhyew wɔn. Hwɛ sɛnea Nebukadnesar ho dwiriw no! Na wɔatow wɔn agu ogyaframa mu, a wɔakyekyere wɔn papee, nanso wɔda so te nkwa mu. Wɔnenam ogya no mu a hwee nyɛ wɔn! Nanso Nebukadnesar huu biribi foforo. Obisaa ne mmapɔmma no sɛ: “So ɛnyɛ mmarima baasa na yɛkyeree wɔn guu ogya no mu?” Wobuae sɛ: “Ampa, ɔhene.” Nebukadnesar teɛɛm sɛ: “Hwɛ, mihu mmarima baanan a wɔasan wɔn sɛ wɔnennam ogya no mu, na wɔn ho ntɔɔ kyima ɛ, na nea ɔto so anan no tebea te sɛ anyame ba bi.”—Daniel 3:23-25.\n20, 21. (a) Dɛn na Nebukadnesar hui wɔ Sadrak, Mesak, ne Abed-Nego ho bere a wopue fii fononoo no mu no? (b) Dɛn na wɔmaa Nebukadnesar gye toom?\n20 Nebukadnesar bɛn ogya a ɛrefram fononoo no ano. Ɔfrɛɛ wɔn sɛ: “Sadrak, Mesak ne Abed-Nego, ɔsorosoro Nyankopɔn nkoa, mumfi adi mmra!” Hebrifo baasa no fii ogya no mu puei. Akyinnye biara nni ho sɛ wɔn a wohuu anwonwade yi nyinaa—a amantam ahene, mmakoma, amradofo, ne atumfo ka ho—ho dwiriw wɔn. Hwɛ, na ɛte sɛ nea mmerante baasa yi nhyɛn fononoo no mu mpo da! Wɔante ogya no ho hua wɔ wɔn ho na wɔn ti nhwi biako mpo anhyew.—Daniel 3:26, 27.\n21 Afei wɔmaa Ɔhene Nebukadnesar gye toom sɛ Yehowa ne Ɔsorosoroni Nyankopɔn no. Ɔkae sɛ: “Nhyira ne Sadrak, Mesak ne Abed-Nego Nyankopɔn a wasoma ne bɔfo, na wabeyi ne nkoa a wɔde wɔn ho too no so na wɔsakraa ɔhene asɛm na wɔde wɔn honam mae, nea ɛbɛyɛ na wɔrensom na wɔrensɔre anyame biara sɛ wɔn Nyankopɔn.” Afei, ɔhene no de kɔkɔbɔ a emu yɛ den yi kaa ho: “Na me na mehyɛ mmara sɛ ɔman, nkurɔfo ne ɔkasa horow nyinaa mu biara a ɔka Sadrak, Mesak ne Abed-Nego Nyankopɔn ho abususɛm no, wobetwitwa no asinasin, na wɔama ne fi ayɛ sumina, efisɛ Onyankopɔn bi nni hɔ a obetumi agye onipa sɛɛ.” Afei, Hebrifo no san nyaa ɔhene no anim dom na ‘wodii yiye wɔ Babel asase so.’—Daniel 3:28-30.\nGYIDI NE SƆHWƐ A EMU YƐ DEN NNƐ\n22. Ɔkwan bɛn so na Yehowa nkoa a wɔwɔ hɔ nnɛ hyia tebea a ɛte sɛ Sadrak, Mesak, ne Abed-Nego de no?\n22 Ɛnnɛ, Yehowa asomfo hyia tebea a ɛte sɛ Sadrak, Mesak, ne Abed-Nego de no. Ɛyɛ nokware sɛ Onyankopɔn nkurɔfo nni nnommumfa ankasa mu. Nanso, Yesu kae sɛ n’akyidifo renyɛ “wiase no fã.” (Yohane 17:14, NW) Wɔyɛ “ahohɔ,” kyerɛ sɛ wonnye wɔn a wɔne wɔn te amanne, su, ne nneyɛe a ennyina Kyerɛwnsɛm so no ntom. Sɛnea ɔsomafo Paulo kyerɛwee no, ɛnsɛ sɛ Kristofo ‘yɛ wɔn ho sɛ wiase yi.’—Romafo 12:2.\n23. Ɔkwan bɛn so na Hebrifo baasa no gyinaa pintinn, na ɔkwan bɛn so na Kristofo a wɔwɔ hɔ nnɛ betumi asuasua wɔn nhwɛso no?\n23 Hebrifo baasa no ampene so sɛ wɔbɛyɛ wɔn ade sɛnea Babilonfo nhyehyɛe te. Kaldeafo nyansa a wɔde kyerɛkyerɛɛ wɔn fefeefe no mpo antumi annan wɔn adwene. Na wontumi nsakra wɔn gyinabea wɔ ɔsom nsɛm ho, na na Yehowa nkutoo na wɔsom no. Ɛho hia sɛ Kristofo a wɔwɔ hɔ nnɛ no gyina pintinn saa ara. Ɛho nhia sɛ wɔn ani wu esiane sɛ wɔyɛ soronko wɔ wiasefo no ho nti. Nokwarem no, “wiase ne n’akɔnnɔ retwam.” (1 Yohane 2:17) Enti nyansa nnim na mfaso nni so sɛ yɛbɛbɔ yɛn bra ma ɛne nneɛma nhyehyɛe a ɛretwam yi ahyia.\n24. Sɛ wɔde nokware Kristofo gyinabea toto Hebrifo baasa no de ho a, ɛte dɛn?\n24 Ɛho hia sɛ Kristofo hwɛ yiye wɔ abosonsom biara, a nea ɛnna adi yiye ka ho ho. * (1 Yohane 5:21) Sadrak, Mesak, ne Abed-Nego de osetie ne obu begyinaa sika kɔkɔɔ honi no anim, nanso wohui sɛ kotow a wɔbɛkotow no no kyɛn obu a wɔde ma kɛkɛ. Na ɛyɛ ɔsom mu adeyɛ, na wɔn ho a wɔde bɛhyɛ mu bɛma Yehowa bo afuw wɔn. (Deuteronomium 5:8-10) John F. Walvoord kyerɛw sɛ: “Na ɛyɛ frankaakyia ankasa, ɛwom sɛ ebetumi akyerɛ biribi nso wɔ ɔsom mu, efisɛ na nsonsonoe biara nni nokware a wodi ma ɔsom ne ɔman mu.” Ɛnnɛ, nokware Kristofo po abosonsom denneennen saa ara.\n25. Dɛn na woasua afi Sadrak, Mesak, ne Abed-Nego asetra ho asɛm a ɛyɛ nokware no mu?\n25 Bible kyerɛwtohɔ a ɛfa Sadrak, Mesak, ne Abed-Nego ho no yɛ nhwɛso pa ma wɔn a wɔasi wɔn bo sɛ wɔde ɔsom a edi mu bɛma Yehowa no nyinaa. Ɛda adi sɛ na Hebrifo baasa yi ho asɛm na ɛwɔ ɔsomafo Paulo adwenem bere a ɔkaa nnipa pii a wɔdaa gyidi adi, a wɔn a ‘wodum ogya tumi’ ka ho ho asɛm no. (Hebrifo 11:33, 34) Yehowa betua wɔn a wosuasua gyidi a ɛte saa nyinaa ka. Ogyee Hebrifo baasa no fii ogya a ɛrefram fononoo no mu, nanso yebetumi anya awerɛhyem sɛ obenyan anokwafo a wɔhweree wɔn nkwa sɛ mudi mu kurafo no nyinaa na wama wɔn daa nkwa. Sɛnea ɛte biara no, Yehowa ‘hwɛ n’ahotefo kra so, obeyi wɔn afi abɔnefo nsam.’—Dwom 97:10.\n^ nky. 3 Ebinom gye di sɛ Marduk a na wobu no sɛ ɔno na ɔkyekyee Babilon Ahemman no ne Nimrod a wɔayɛ no onyame no. Nanso, wontumi nka pefee sɛ saa na ɛte.\n^ nky. 6 “Beltesasar” kyerɛ “Bɔ Ɔhene Nkwa Ho Ban.” “Sadrak” betumi akyerɛ “Aku” a ɔyɛ Sumeriafo ɔsram nyame no “Ahyɛde.” “Mesak” betumi ayɛ onyame bi, na “Abed-Nego” kyerɛ “Nego” anaa Nebo “Akoa.”\n^ nky. 7 Sɛnea ohoni no kɛse te nti, Bible ho animdefo bi gye di sɛ wɔde dua na ɛyɛe na afei wɔde sika kɔkɔɔ duraa ho.\n^ nky. 12 Aram asɛmfua a wɔkyerɛ ase sɛ ‘totoo ano’ no kyerɛ sɛ ‘wɔbɛwe obi honam asinasin’—sɛ wɔbɛwe no denam ntwiri so, sɛ yɛbɛka no saa a.\n^ nky. 24 Sɛ nhwɛso no, Bible de adidi ntraso ne anibere toto abosonsom ho.—Filipifo 3:18, 19; Kolosefo 3:5.\n• Dɛn nti na Sadrak, Mesak, ne Abed-Nego poe sɛ wɔbɛkotow ohoni a Nebukadnesar de sii hɔ no?\n• Nebukadnesar yɛɛ n’ade dɛn wɔ gyinae a Hebrifo baasa no sii no ho?\n• Ɔkwan bɛn so na Yehowa tuaa Hebrifo baasa no ka wɔ wɔn gyidi ho?\n• Dɛn na woasua afi Sadrak, Mesak, ne Abed-Nego asetra ho asɛm a woatie no mu?\n[Mfonini nkutoo na ɛwɔ kratafa 68]\n[Kratafa 70 mfonini ahorow]\n1. Asɔredan (ziggurat) wɔ Babilon\n2. Marduk asɔredan\n3. Anyame Marduk (benkum) ne Nebo (nifa) mfonini a wɔde kɔbere ayɛ a egyina atweaseɛ so\n4. Nebukadnesar a n’adansi nnwuma ma ogyee din no mfonini\n[Mfonini nkutoo na ɛwɔ kratafa 76]\n[Mfonini nkutoo na ɛwɔ kratafa 78]\nShare Share Ogya Antumi Ansɛe Wɔn Gyidi\ndp ti 5 kr. 68-81


Hosea 14 NIVUK – Hosea 14 ASCB | Biblica\nHosea 14 NIVUK – Hosea 14 ASCB\n1Ao Israel, sane wʼakyi kɔ Awurade wo Onyankopɔn nkyɛn.\nWʼahweaseɛ firi wo bɔne!\nsane kɔ Awurade nkyɛn.\nKa kyerɛ no sɛ,\nna fa ahummɔborɔ gye yɛn,\nyɛrentena akofoɔ apɔnkɔ so.\nYɛrenka bio da sɛ, ‘Yɛn anyame’\nnkyerɛ deɛ yɛn ara de yɛn nsa ayɛ,\nna wo mu na nwisiaa nya ahummɔborɔ.”\n4“Mɛsa wɔn asobrakyeɛ yadeɛ.\nMɛfiri mʼakoma mu adɔ wɔn,\nɛfiri sɛ mʼabufuo nni wɔn so bio.\n5Mɛyɛ sɛ obosuo ama Israel.\nƆbɛfefɛ ayɛ frɔmm te sɛ sukooko.\nTe sɛ Lebanon ntweneduro no\nɔde ne nhini bɛtim fam;\nNʼahoɔfɛ bɛyɛ sɛ ngo dua,\nna ne hwa ayɛ sɛ Lebanon ntweneduro.\n7Nnipa bɛtena ne nwunu ase bio.\nƆbɛnyini ayɛ frɔmm te sɛ aburoo.\nƆbɛfefɛ ayɛ frɔmm te sɛ bobe,\nna ne din a ahyeta bɛyɛ sɛ nsã a ɛfiri Lebanon.\n8Ao, Efraim ɛdeɛn na me ne ahoni wɔ yɛ bio?\nMɛgye no so na mʼani aku ne ho.\nMete sɛ dua a nʼahahan mpo;\nsɛ wobɛso aba a, ɛgyina me so.”\n9Hwan ne onyansafoɔ? Ɔbɛhunu yeinom mu.\nHwan na ɔwɔ nhunumu? Ɔbɛte yeinom ase.\nAwurade akwan tene.\nAteneneefoɔ nante so,\nnanso asoɔdenfoɔ sunti so.\nASCB : Hosea 14


Nserahwɛfo Nye Nserahwɛ: Jehovah Adasefo Edwumayɛbea A Ɔwɔ South Africa\nAso ɔsɛ dɛ idzi kan kã kyerɛ hɛn ansaana aba nserahwɛ? Nyew. Sɛ nyimpa a wɔreba nserahwɛ no dɔɔ sõ o, wɔnndɔɔ sõ o, yɛserɛ dɛ hom ndzi kan mbɔ hɛn amandzɛɛ ansaana hom aba nserahwɛ. Iyi remma ahokyer mmba ha osian nyimpadɔm a wɔbɛba ebegu ha no ntsi, na woara so w’enyiwa aagye wɔ wo nserahwɛ no mu. Dzi kan bɔ hɛn amandzɛɛ aber a wɔaka dapɛn kor anaa dza ɔbor dɛm ma aaba nserahwɛ no. Sɛ da a edze bɛba nserahwɛ no yɛ dapɔnda a, yɛsrɛ wo kã kyerɛ hɛn ntsɛm koraa ana ber no aasõ.\nNserahwɛ Wɔ Bea A Wɔyɛ Bethel Efie Ndwuma: Sɛ wɔhyɛ nserahwɛ no ase a, wobedzi kan nye wo akɔ Bea A Wɔyɛ Bethel Efie Ndwuma no, na aahwɛ video a odzi kan. Ber a wogu nserahwɛ no do no, ebɔhwɛ video ahorow pii aka ho. Iyi bɛma ehu ndwuma ahorow bi a ɔkɔ do wɔ Bethel naaso afofor nnhu, afei so ibohu mbrɛ Bethel boa ma ɔsom edwuma no kɔ do. Mbofra no botum nye Caleb na Sophia a wɔayɛ hɔn tɔys no etwa mfonyin wɔ bea a wɔfrɛ hɔ Bɛyɛ Jehovah Ne Nyɛnko no.\nNserahwɛ Wɔ Nwoma Tsintsimbea 2: Ebɔhwɛ video ahorow ebiasa. Ɔbɛma ehu mfaso a ɔwɔ do dɛ wɔbɛkyerɛ nwoma ase akɔ hɛn kurow mu kasa mu na woeetsintsim. Ibohu mbrɛ hɛn nwoma tsintsim mfir ebien no nyina si yɛ edwuma. Afei so, ibohu Bible ahorow a wɔada no edzi. Iyi so bɛma ehu mbrɛ nna wɔdze Nyankopɔn ne dzin dzi dwuma wɔ South Africafo hɔn Bible ahorow mu.\nNserahwɛ Wɔ Nwoma Tsintsimbea 3: Ibohu nwoma tsintsimbea hɔ nyina, na aasan so ehu bea a wɔhyehyɛ nwoma ahorow no. Ebɔhwɛ video ahorow ebiasa bi; ɔbɛma ehu mbrɛ wosi sisi Ahendzi Asa ahorow, wɔdze nwoma mona, nye mbrɛ wosi yɛ video ahorow nye dza wɔbɔ tsie.\nAhɔhogyebea: Ibotum ekedzi w’ewiaber edziban a edze bae no wɔ dɛm bea yi. Wɔdze bɔs sisi dɛm bea yi, na odu ndapɔnda so a, wotum dze kaar ahorow nyina bi sisi hɔ.\nKaar Nhyehyɛɛ: Wɔayɛ nhyehyɛɛ dɛ bɔs ahorow mfa ahɔho no mfi ahɔhogyebea kor nkɔ ahɔhogyebea fofor.\nWotsintsim mbuukuu, magazine, nwomaba, nye nkrataaba ahorow wɔ kasa bɔbor 150 mu, na wɔdze mona asafo ahorow ɔpepem a wɔwɔ aman 20 do. Wɔkyerɛ Bible ho nwoma ahorow nye video ase kɔ kasa ahorow bɔbor 20 mu. Wɔnam Regional Design/Construction edwumayɛea no do boa Ahendzi Asa nsii wɔ afrika aman 42 do.\nFa mona Fa mona Edwumayɛbea Ahorow Nye Nserahwɛ: South Africa\nEdwumayɛbea Ahorow Nye Nserahwɛ: South Africa


Забур 53 CARS - Nnwom 53 ASCB\n1Ɔkwasea ka nʼakoma mu sɛ,\nWɔaporɔ, na wɔn akwan yɛ animguaseɛ.\nBaako koraa nni hɔ a ɔyɛ ade pa.\n2Onyankopɔn firi soro hwɛ adasamma wɔ fam\nsɛ ɔbɛhunu wɔn mu bi a\nwɔn nyinaa ayɛ bɔne;\nwɔn mu bi nni hɔ a ɔyɛ papa;\n4Enti abɔnefoɔ rensua nyansa anaa?\nWɔwe me nkurɔfoɔ sɛdeɛ nnipa di aduane.\nWɔnnsu mfrɛ Onyankopɔn.\n5Wɔn na wɔwɔ hɔ a wɔabɔ huboa!\nWɔn ho popo wɔ beaeɛ a ehu nni hɔ.\nOnyankopɔn bɛhwete wʼatamfoɔ no nnompe agu;\nwobɛgu wɔn anim ase, ɛfiri sɛ Onyankopɔn abu wɔn animtiaa.\n6Ao, ma Israel nkwagyeɛ mfiri Sion mmra!\nOnyankopɔn bɛsane de ne nkurɔfoɔ agyapadeɛ ama wɔn.\nASCB : Nnwom 53